Στα ίχνη της Κλεοπάτρας: Αρχαιολόγος πιστεύει ότι η τελευταία Φαραώ είναι θαμμένη σε ναό κοντά στην Αλεξάνδρεια! (video) | newsbreak\nΣτα ίχνη της Κλεοπάτρας: Αρχαιολόγος πιστεύει ότι η τελευταία Φαραώ είναι θαμμένη σε ναό κοντά στην Αλεξάνδρεια! (video)\n13-06-2020 - 22:00μμ\nΤον τάφο της Κλεοπάτρας, της διασημότερης Ελληνίδας της αρχαιότητας και τελευταίας Φαραώ της Αιγύπτου, στην ομορφιά της οποίας υποτάχθηκαν οι ισχυρότεροι άνδρες της Ρωμαϊκής Αυτοκρατορίας, μπορεί σύντομα να φέρει στο φως η αρχαιολογική σκαπάνη!\nΑκολουθώντας μια αρχαία προφητεία, που πηγάζει από θρύλο για το κυνήγι της αθανασίας, η αρχαιολόγος Κάθλιν Μαρτίνεζ είναι πεπεισμένη ότι η Κλεοπάτρα είναι θαμμένη σε ναό κοντά στην Αλεξάνδρεια.\nη αρχαιολόγος Κάθλιν Μαρτίνεζ\nΗ Μαρτίνεζ, με καταγωγή από τη Δομινικανή Δημοκρατία, είναι η επικεφαλής ομάδας αρχαιολόγων που κάνουν ανασκαφές στον αρχαίο ναό «Ταπόσιρις η μεγάλη», στην ομώνυμη πόλη, κοντά στην Αλεξάνδρεια. Εκτιμάει ότι στα έγκατά του «αναπαύονται» τα λείψανα της Κλεοπάτρας, αλλά και του Μάρκου Αντώνιου, του εραστή της και διεκδικητή του αυτοκρατορικού θρόνου της Ρώμης!\nο αρχαίος ναός «Ταπόσιρις η μεγάλη», στην Αλεξάνδρεια\nΣτη σειρά ντοκιμαντέρ «Cleopatra: Sex, lies and secrets», η οποία αρχίζει να προβάλλεται στις 21 Ιουνίου, σύμφωνα με την «Daily Mail», η αρχαιολόγος εξηγεί ότι, από την πρώτη στιγμή, η Κλεοπάτρα έκανε προπαγάνδα στον λαό της, εμφανίζοντας τον εαυτό της σαν τη θεά Ίσιδα και τον Αντώνιο σαν τον θεό Όσιρι, σύζυγός της κατά την αιγυπτιακή μυθολογία.\nΤι λέει η προφητεία\nΣύμφωνα με τη μυθολογία, όταν δολοφονήθηκε ο Όσιρις, το πτώμα του διαμελίστηκε και τα κομμάτια τοποθετήθηκαν σε διάφορους ναούς, αλλά η Ίσις τα εντόπισε όλα και τον ανάστησε. Όσοι λάτρευαν την Ίσιδα και τον Όσιρι, πίστευαν ότι υπήρχε μια προφητεία, σύμφωνα με την οποία όσοι παραδειγματίζονταν από τη ζωή της Ίσιδος αλλά και από τον Όσιρι θα κέρδιζαν την αιώνια ζωή, καθώς οι δύο θεοί θα τους… ανέσταιναν!\nΗ Μαρτίνεζ πιστεύει ότι, μετά την αυτοκτονία του Μάρκου Αντώνιου και προτού αυτοκτονήσει η ίδια, η Κλεοπάτρα έδωσε συγκεκριμένες οδηγίες να τη θάψουν μαζί με τον αγαπημένο της στον ναό «Ταπόσιρις η μεγάλη». Στο όνομα του ναού συμπεριλαμβάνεται η λέξη Όσιρις, γεγονός που, σύμφωνα με τη Μαρτίνεζ, σημαίνει ότι εκεί μπορεί να είχε θαφτεί κάποιο από τα… κομμάτια του διαμελισμένου θεού.\nΕξαιτίας αυτού, η Κλεοπάτρα επέλεξε τον ναό, πιστεύοντας ότι μέσα του κρύβει τη δύναμη των θεών, που θα προσφέρει την αθανασία στην ίδια και στον Αντώνιο.\nΔείτε ντοκιμαντέρ του 2019, με την Κάθλιν Μαρτίνεζ να μιλά για την αναζήτηση του τάφου της Κλεοπάτρας:


Μαρτυρία Χαράλαμπου Μπαταριά - PDF\nDownload "Μαρτυρία Χαράλαμπου Μπαταριά"\n1 180 ΠΟΛΥΚΑΡΠΟΣ ΓΙΩΡΚΑΤΖΗΣ ( ) Μαρτυρία Χαράλαμπου Μπαταριά ΟΝΟΜΑ: Χαράλαµπος Μπαταριάς (Χριστοδούλου) ΗΜΕΡΟΜ. ΓΕΝΝΗΣΗΣ: 25 Φεβρουαρίου 1933 ΗΜΕΡΟΜ. ΕΝΤΑΞΗΣ ΣΤΗΝ ΕΟΚΑ: 1955 ΨΕΥ ΩΝΥΜΟ: Μπαταριάς ΠΕΡΙΟΧΗ/ΕΣ ΡΑΣΗΣ: Περιοχή Πιτσιλιάς ΚΑΤΑΖΗΤΟΥΜΕΝΟΣ: Ναι polykarpos138s185.indd 180\n2 ΜΑΡΤΥΡΙΕΣ ΧΑΡΑΛΑΜΠΟΥ ΜΠΑΤΑΡΙΑ 181 Αν ζούσε ο Γιωρκάτζης, το κακό που μας βρήκε στην Κύπρο δεν θα μας έβρισκε Ερώτηση: Κύριε Μπαταριά, το πραγματικό σας όνομα είναι Μπαταριάς; Είμαι ο Χαράλαμπος Χριστοδούλου Μιχαηλίδης, αλλά υπογράφομαι Μπαταριάς, τιμής ένεκεν προς τον Αυξεντίου, που μου έδωσε το ψευδώνυμο Μπαταριάς. Γιατί είχε μια ιστορία αυτό το ψευδώνυμο. Ήταν μετά τη μάχη των Σπηλιών, στις 11 Ιουλίου το 55, όταν διασκορπιστήκαμε σε τρεις διαφορετικούς τόπους. Αρχηγός ήταν ο Διγενής, με τρεις άλλους. Γυρίσαμε τη μισή Κύπρο, καταλήξαμε στο Φοινί και ήρθαμε στα Λαγουδερά οι δύο μόνο, εγώ με τον Κυριάκο τον Κόκκινο, αφού τότε διαλύθηκε η ομάδα, και εκεί συναντήσαμε τον Αυξεντίου, ο οποίος, μετά το τέχνασμα που έκανε στα Σπήλια, που χτυπήθηκαν μόνοι τους οι Εγγλέζοι, μεταξύ τους, κατέβηκε στα Λαγουδερά. Ερώτηση: Μιλούμε για ποια χρονιά τώρα; Το Χριστούγεννα του 55. Κι εκεί ο Αυξεντίου μού λέει: «Ρε» το «ρε» ήταν το χαϊδευτικό του που μας έλεγε, «να σας αλλάξω τα ψευδώνυμα, γιατί τούτος ο κερατάς» εννοούσε τον Φοινιώτη, ο οποίος εγκατέλειψε και πρόδωσε «σίγουρα πρόδωσε τα ψευδώνυμά σας», κι άρχισε να δίνει στον καθέναν νέο ψευδώνυμο. Όταν ήρθε η σειρά μου, ήμουν τελευταίος μάλιστα, μου λέει: «Τώρα, τι ψευδώνυμο να σου δώσω;» Και του λέω: «Μάστρε, ό,τι θέλεις». Με κοίταξε σαν κάτι να σκεφτόταν, κι επειδή ήξερε ότι εγώ έπαιζα βιολί, είχα ορχήστρα, έκανα γάμους, λέει μου: «Ρε, ξέρεις, επειδή παίζεις βιολί» υπήρχε ένας βιολιτζής, λαϊκός τραγουδιστής, στο Μεσολόγγι το 21, ο οποίος ονομαζόταν Μπαταριάς, και μάλιστα είπε κι ένα στίχο του Βαλατάση, «παίξε, καημένε Μπαταριά, το ξακουστό κι αθάνατο βιολί σου», «επειδή», μου λέει, «άφησες το βιολί κι έπιασες το ντουφέκι και βγήκες στο βουνό και ρίχνεις ντουφεκιές, δηλαδή μπαταριές, να σου δώσουμε το ψευδώνυμο Μπαταριάς. Δέχεσαι, ρε;» «Εντάξει, μάστρε», λέω του τον λέγαμε μάστρο πάντοτε. Κι έτσι μου έμεινε. Μετά συνελήφθην, πήγα στη φυλακή, σκοτώθηκε ο Αυξεντίου, έγινε εκείνη η ιστορία του Μαpolykarpos138s185.indd 181\n3 182 ΠΟΛΥΚΑΡΠΟΣ ΓΙΩΡΚΑΤΖΗΣ ( ) χαιρά, κι επειδή όλοι οι συναγωνιστές και φίλοι, βγαίνοντας από τη φυλακή, μου έστελναν επιστολές στο χωριό με όνομα παραλήπτη: Χαράλαμπο Μπαταριά, Σαράντι, Χαράλαμπο Μπαταριά, Σαράντι, αναρωτιόνταν και οι χωριανοί μου ποιος ήταν τούτος ο Μπαταριάς. Έτσι, τιμής ένεκεν προς τον Αυξεντίου, έκανα ένορκο δήλωση αλλαγής επωνύμου και υπογράφομαι Μπαταριάς. Ερώτηση: Τον Γιωρκάτζη πού τον γνώρισες; Στην Παπούτσα. Εκεί γνώρισα τον Γιωρκάτζη. Ήταν ένας άνθρωπος πολύ λυγερόκορμος, λεπτός, όπως τον γνωρίσατε κι εσείς, ήταν πάντοτε αυτός ο γελαστός, ο ευχάριστος τύπος. Αξίζει να αναφέρουμε και τα ωραία, βέβαια, που έχουν σχέση. Ήταν δραστήριος, είχε πόδι, περπατούσε πολύ. Ξεκινούσε να πάει στις περιοδείες στα χωριά και συνήθως πήγαινε με τον μακαρίτη τον Χρίστο τον Τσιάρτα και με άλλους. Ήταν πολύ οργανωτικός τύπος και ευχάριστος χαρακτήρας. Τον έστελνε ο Αυξεντίου στα χωριά για να παίρνει πληροφορίες. Ο Γιωρκάτζης έφυγε νωρίς από κοντά μας, δεν έμεινε πολύ καιρό, έφυγε όταν πήγαμε στο Μαχαιρά. Αλλά είχαμε να κάνουμε και μια ενέδρα μαζί με τον Γιωρκάτζη, την ενέδρα του δρόμου Χανδριών - Αγρού, κοντά στα Αγρίδια, που έμεινε ως ενέδρα των Χανδριών, την οποία κάναμε στις 16 του Μάρτη το 1956, όπου σκοτώθηκε ο μακαρίτης ο Χρίστος Τσιάρτας. Δεν θα πω τις λεπτομέρειες της ενέδρας, διότι είναι πολύ γνωστή, την έχω γραμμένη λεπτομερώς πώς έγινε, αν θέλεις να σου δώσω αντίγραφο. Σ εκείνη την ενέδρα, φύγαμε από την Παπούτσα, μετά πήγαμε στον Άγιο Θεόδωρο σε κρησφύγετο, προχωρήσαμε από εκεί περπατητοί, πήγαμε στην Ποταμίτισσα, όπου ήταν το σπίτι του παπά, φύγαμε την επομένη από την Ποταμίτισσα με το αυτοκίνητο του Κυριάκου Τρύφωνος, ένα μικρό λεωφορειάκι, περάσαμε από τις Δήμες, πήγαμε στην Κυπερούντα. Εκεί κατεβήκαμε από το αυτοκίνητο και πήγαμε περπατητοί στα Χανδριά. Μείναμε το βράδυ οι μισοί στο σπίτι του παπά και οι άλλοι μισοί στο σπίτι του Λευτέρη και, ώσπου να ετοιμάσουν να φάμε, πήγα εγώ με τον Αυξεντίου και τον μακαρίτη τον Γιωρκάτζη για να βρούμε τόπο για την ενέδρα. Βρήκαμε το χώρο εκείνο, ο οποίος εγκρίθηκε από τον Αυξεντίου. Ήταν μια στροφή σε σχήμα πετάλου, ας πούμε, και είπε ο Αυξεντίου ότι ήταν κατάλληλο μέρος για να κάνουμε την ενέδρα. Επιστρέψαμε πίσω, φάγαμε και ξεκινήσαμε το άλλο βράδυ για να ετοιμάσουμε τις θέσεις μας, να ξαναέρθουμε πίσω κ.λπ. Σου είπα, δεν θα πω τις λεπτομέρειες, είναι πολύ μεγάλη ιστορία. Ήρθαν οι Εγγλέζοι, τους χτυπήσαμε. Ήταν είκοσι επτά αυτοκίνητα. Επιστρέψαμε πίσω, ξανακαθίσαμε, χτυπήσαμε... κι εκεί σκοτώθηκε ο Χρίστος ο Τσιάρτας. polykarpos138s185.indd 182\n4 ΜΑΡΤΥΡΙΕΣ ΧΑΡΑΛΑΜΠΟΥ ΜΠΑΤΑΡΙΑ 183 Ερώτηση: Από διάφορες μαρτυρίες που πήρα, φαίνεται ότι ο Γιωρκάτζης δεν ήθελε να φύγει από τον Αυξεντίου και ότι ούτε ο Αυξεντίου ήθελε να αποχωριστεί τον Γιωρκάτζη, αλλά ήρθε διαταγή του Διγενή να φύγει ο Γιωρκάτζης και να πάει στη Λευκωσία. Αυτό δεν το ξέρω. Κάτι που θα σου πω, όπως σου είπα προηγουμένως, είναι ότι τον έστελνε σε διάφορες περιοχές τον Γιωρκάτζη, διότι ήταν άνθρωπος οργανωτικός και έπαιρνε τ αυτί του, καταλάβαινε τον άνθρωπο που θα μιλούσε αν ήταν σωστός, αν δεν ήταν. Αυτό το πράγμα, δηλαδή να μιλώ μαζί σου και να καταλαβαίνω αν είσαι σοβαρός ή μου λες αρλούμπες, είναι έμφυτο χάρισμα. Όταν ήμασταν στο Μαχαιρά, τον έστειλε να κάνει μια αρκετά μεγάλη περιοδεία, να έρθει στα χωριά από δω της Πιτσιλιάς, Πολύστυπο, Σαράντι, Λαγουδερά, Άλωνα, και σε άλλα χωριά, τούτα τα χωριά όλα να τα γυρίσει, για να βρεθεί με τους ανθρώπους μας, να μιλήσει μαζί τους. Πάντα έπρεπε να έχουμε μια επαφή, να μην τους αφήνουμε ξεκρέμαστους επειδή πήγαμε σε άλλη περιοχή. Ερώτηση: Εσύ, πώς κρίνεις τον Γιωρκάτζη ως αγωνιστή μ εκείνα που άκουγες; Κι όταν δεν ήταν κοντά σας. Ο Γιωρκάτζης, εάν τον κρίνουμε από τη συμπεριφορά του μέσα στις φυλακές, αλλά και όταν έφυγε από το Μαχαιρά, όπου ήμασταν μαζί, και ανέλαβε τον Τομέα Λευκωσίας, ήταν ο άνθρωπος ο δραστήριος, που έκαμνε τις δουλειές του και δεν τον καταλάβαινες, αλλά και που επιβαλλόταν στο συναγωνιστή του. Μπορεί να έλεγε κάτι ο Κωστής, ο Γιαννής, άμα όμως το έλεγε ο Γιωρκάτζης, το πράγμα έτσι ήταν να γίνει. Δηλαδή είχε εκείνη την πειθώ, ήταν ηγετική φυσιογνωμία, είχε αυτό το ταλέντο, εξ ου και απέδρασε και τόσες φορές. Ερώτηση: Πώς σχολιάζεις αυτά που γράφονται, ότι οι αποδράσεις του ήταν ψεύτικες, ότι ήταν πράκτορας των Εγγλέζων; Εγώ δεν μπορώ ούτε καν να το διανοηθώ αυτό το πράγμα. Από εκεί και πέρα, ο καθένας ό,τι θέλει ας πει. Όμως, ένας άνθρωπος ο οποίος συλλαμβάνεται, βασανίζεται, πάει στα μπουντρούμια και προσπαθεί να ξεφύγει και ξανασυλλαμβάνεται και ξαναπροσπαθεί να φύγει, δηλαδή κινδυνεύει συνέχεια, είναι πράκτορας; Για να κάμεις τούτη την προσπάθεια και να πάρεις τούτη την απόφαση, σημαίνει ότι θέλεις να αγωνιστείς. Εγώ αυτό καταλαβαίνω. Ένα πράγμα όμως που θέλω να πω, κάνοντας όλες αυτές τις σκέψεις, μετά τις καταστάσεις που βρήκαν τον τόπο μας, κι είμαστε σήμερα εδώ που είμαστε: Πιστεύω ότι, όταν μπήκε στην πολιτική πλέον ο Γιωρκάτζης ο αγώνας ο στρατιωτικός είναι διαφορετικός, η πολιτική είναι διαφορετική, η πολιτική θέλει πολpolykarpos138s185.indd 183\n5 184 ΠΟΛΥΚΑΡΠΟΣ ΓΙΩΡΚΑΤΖΗΣ ( ) λά πράγματα, ίσως έπρεπε να γίνει μια προσπάθεια πολύ μεγαλύτερη από ορισμένους ανθρώπους, μη εξαιρουμένου και του Γιωρκάτζη, για να υπάρξει συμφιλίωση στα δύο στρατόπεδα που έγιναν, του Διγενή και του Μακαρίου. Εγώ ήμουν στο μέσον και πολεμούσα να μην υπάρχει αυτή η κατάσταση. Πιστεύω ότι αν ζούσε ο Γιωρκάτζης, το πιστεύω ακράδαντα, αυτό το κακό που μας βρήκε στην Κύπρο δεν θα μας έβρισκε. Ο Πολύκαρπος Γιωρκάτζης με τη μητέρα του Πηνελόπη και τον πατέρα του Κωνσταντίνο μετά το τέλος του Αγώνα. polykarpos138s185.indd /30/10 10:27:06 AM\n6 Ο Πρόεδρος Αρχιεπίσκοπος Μακάριος και ο υπουργός Πολύκαρπος Γιωρκάτζης. Ο στρατηγός Γεώργιος Γρίβας-Διγενής και ο υπουργός Εσωτερικών και Αμύνης Πολύκαρπος Γιωρκάτζης. polykarpos138s185.indd /30/10 10:27:06 AM


O Casey Stoner σχολιάζει κινηματογραφικές σκηνές δράσης με μοτοσυκλέτες - BIKEIT!\nΤρίτη, 30 Νοεμβρίου 2021 13:14\nO Casey Stoner σχολιάζει κινηματογραφικές σκηνές δράσης με μοτοσυκλέτες\nΗ άβολη στιγμή όπου η αναπόφευκτη υπερβολή των μεγάλων κινηματογραφικών στούντιο συναντά έναν παγκόσμιο πρωταθλητή MotoGP.\nΑγαπημένο θέαμα για τον κινηματογράφο η μοτοσυκλέτα, πατώντας πάνω στην κατ’ εξοχήν εικόνα του δικύκλου ως “επικίνδυνο”, αλλά και στην ικανότητά του να προσφέρει πολύ θεαματικά πλάνα, ειδικά με τη συνδρομή της σύγχρονης τεχνολογίας ειδικών εφέ.\nΚινηματογράφος και μοτοσυκλέτα μοιράζονται περίπου την ίδια ηλικία, καθώς πρόκειται για δύο βιομηχανίες που γεννήθηκαν στις αρχές του 20ού αιώνα και άνθισαν παράλληλα, έτσι οι εμφανίσεις μοτοσυκλετών στις ταινίες απλώνονται σε ένα μεγάλο εύρος, από τη Vespa με την οποία ρομαντζάρει στη Ρώμη το ζεύγος Γκρέγκορι Πεκ και Όντρεϊ Χέμπορν (Roman Holiday), τις Triumph που έχτισαν την εικόνα του “The Wild One” Μάρλον Μπράντο ή βοήθησαν τον Στιβ Μακ Κουίν να αποδράσει πάνω από τα συρματοπλέγματα γερμανικού στρατοπέδου κατά τον Β’ Παγκόσμιο Πόλεμο (The Great Escape), τις Harley-Davidson που παγκοσμιοποίησαν τον θρύλο της αμερικανικής εταιρείας στο Easy Rider.\nΣτην πορεία βέβαια η άφιξη των προηγμένων ειδικών εφέ μας έχει χαρίσει μαγικές στιγμές που αψηφούν κάθε λογική και κάπου εδώ μπαίνει στο κάδρο ο Casey Stoner.\nΤο κανάλι Insider στο YouTube έχει χτίσει τη δική του παράδοση, προσκαλώντας ειδικούς για να σχολιάσουν την αληθοφάνεια (ή μη) κινηματογραφικών επινοήσεων, από στρατιωτικούς ή ειδικούς διαφόρων πολεμικών τεχνών που αναλύουν σκηνές μάχης, αστροναύτες που μας μιλούν για τα “φίδια” που πουλά σε τακτική βάση η επιστημονική φαντασία κ.ο.κ.\nΦτάνοντας λοιπόν στις μοτοσυκλετιστικές σκηνές, ποιος καλύτερος από έναν παγκόσμιο πρωταθλητή MotoGP για να κριτικάρει τις εξωφρενικές σκηνές που συχνά απολαμβάνουμε στη μεγάλη οθόνη;\nΟ δις πρωταθλητής MotoGP, Casey Stoner, αναλαμβάνει να ξεδιαλύνει την ήρα από το στάχυ σε μια σειρά από ταινίες που μας έχουν χαρίσει απλόχερα μοτοσυκλετιστικές ικανότητες που θα τις ζήλευε κάθε αναβάτης του κόσμου και θα έστελναν έναν καθηγητή Φυσικής στον ψυχίατρο.\nΑπολαύστε Matrix, James Bond, Επικίνδυνες Αποστολές, John Wick και άλλες φημισμένες σκηνές υπερβολής υπό το ρεαλιστικό φίλτρο του Stoner στο βίντεο που ακολουθεί.\nΤελευταία τροποποίηση στις Τρίτη, 30 Νοεμβρίου 2021 13:21\nΣΕΜΕ - Νέο λογότυπο, νέα φιλοσοφία\nVideo Test Ride - Vespa Elettrica 70 km/h 2020\nMotoGP Flashback – Ο σπουδαιότερος αγώνας του Casey Stoner!\nΜπότες Spidi X-Trail από την MotoMarket\nΠερισσότερα σε αυτή την κατηγορία: « Motori Minarelli - Εξελίσσει ψεκαστό δίχρονο 300άρι κινητήρα Yamaha για Enduro EICMA 2021 – Ο επίσημος απολογισμός μετά από μια χρονιά απουσίας »


Δυσαρέσκεια στον Πανιώνιο - Onsports.gr\nΑλεξάνδρα Λούτση\t26 Φεβρουαρίου 2012, 17:34\nΔυσαρέσκεια στον Πανιώνιο\nΟ Πανιώνιος έχασε από τον Ίκαρο, αλλά η ήττα του Κολοσσού στην Καβάλα διατήρησε το πλεονέκτημα που έχει αναφορικά με την κατάκτηση της 3ης θέσης.\nΒέβαια, το αρνητικό αποτέλεσμα των Ροδιτών δεν είναι ικανό να μετριάσει τη δυσαρέσκεια του Γιώργου Μπαρτζώκα για την εικόνα των παικτών του στη χθεσινή (25/02) αναμέτρηση στη Γλυφάδα. Ο 47χρονος τεχνικός έχει πολλά και δικαιολογημένα παράπονα από την απόδοση της ομάδας του στον επιθετικό τομέα, αφού οι Νεοσμυρνιώτες έμειναν στους 64 πόντους.\nΣτον Πανιώνιο στρέφουν πλέον το βλέμμα τους στην κρίσιμη εντός έδρας αναμέτρηση που ακολουθεί την επόμενη Κυριακή (04/03) με αντίπαλο τον ΑΓΟΡ. Η νίκη αποτελεί μονόδρομο για τους παίκτες του Γιώργου Μπαρτζώκα, που θα κληθούν παράλληλα να διορθώσουν τα κακώς αγωνιστικά κείμενα, ώστε να μη θέσουν σε κίνδυνο την κατάκτηση της 3ης θέσης στην κανονική διάρκεια της Α1.\nΑπό εκεί και πέρα, εντός της εβδομάδας αναμένεται να ανεβάσει ρυθμό, μπαίνοντας στο ομαδικό πρόγραμμα, ο Νίκος Μπάρλος. Ο Πατρινός φόργουορντ υπέστη εξάρθρωση ωμοπλάτης στις αρχές του χρόνου κι από τότε δεν έχει ξαναπατήσει παρκέ.\n1 λεπτό πριν Ολυμπιακός: Συμπλήρωσε κάρτες ο Καμαρά\n4 λεπτά πριν Κύπελλο Ελλάδας: Τότε θα γίνει η κλήρωση για τα προημιτελικά με… αστερίσκο!\n10 λεπτά πριν MEGA: Κάνει πρεμιέρα με αυτές τις αγαπημένες σειρές!\n16 λεπτά πριν Μηνιαίες προβλέψεις 20/01 έως 19/02: Ένας μήνας γεμάτος πάθη, μπερδέματα και παγίδες!


Σίλια Κατραλή: «Η ευτυχία είναι ένα μπουκέτο από λουλούδια» - Το νέο της single, οι «Άγριες Μέλισσες» και οι «Μπαρόβιοι Αστροναύτες» της ΝΑΣΑ | Έθνος\n| Μουσική | 07.12.2021 07:35\nΗ Σίλια Κατραλή γεννήθηκε στην Αθήνα και μένει στο Κουκάκι. Η γειτονιά της έχει στενά που μπορείς να χαθείς αν το έχεις ανάγκη, όμως μπορείς και να βρεθείς. Μια περιοχή σε διαρκή αναβρασμό και κινητικότητα. Πιστεύει πως κάθε άνθρωπος έχει δυο οικογένειες. Αυτή από την οποία προέρχεται τυχαία και αυτή που δημιουργεί και επιλέγει στη πορεία της ζωής του. Της αρέσει να τολμάει, να ρισκάρει, ν' αγαπάει και να ερωτεύεται.\nΠρόσφατα, κυκλοφόρησε το πρώτο της single, με τίτλο «Προορισμός» και αποτελεί τον προπομπό για τη νέα της δισκογραφική δουλειά «Μία Εδέμ με χαμηλό ενοίκιο», η οποία θα κυκλοφορήσει από τη Walnut Entertainment τον Ιανουάριο του 2021. Ποιο ήταν το στοίχημα που έβαλε σε αυτό το single και ποια συναισθήματα θα ήθελε να εγείρει στους ακροατές; «Η αλήθεια είναι πως δεν είχα κανέναν απολύτως στόχο. Θέλω να πω συνήθως όταν δημιουργούμε ένα τραγούδι ξεκινάμε από ένα δικό μας συναίσθημα ή ανάγκη και εκείνο καταλήγει να εγείρει εντελώς διαφορετικά συναισθήματα σε αυτόν που το ακούει. Έτσι συμβαίνει και με τον «προορισμό» φαντάζομαι. Σε αυτή τη δουλειά – μιλώντας για τον δίσκο που έρχεται στην ολότητα του – νομίζω πως είμαι πλέον σίγουρη σε σχέση με το ύφος του και τη δομή του. Είναι ένας δίσκος πολύ περισσότερο αντιπροσωπευτικός από τον προηγούμενο » λέει, χαρακτηριστικά, η ίδια στο ethnos.gr. Πρόκειται για ένα άλμπουμ ιδιαίτερα εναλλακτικό, περισσότερο εσωστρεφές που κινείται σε διαφορετικούς ρυθμούς και διαθέσεις, όμως πάντα με χιούμορ.\nΚαμιά φορά τυχαίνει ύστερα από μακροχρόνιες και επίπονες έρευνες ν' ανακαλύψει κανείς πως ο προορισμός δεν είναι μέρος. Είναι κατάσταση. Άλλοτε τη βρίσκουμε και άλλοτε τη φτιάχνουμε, σύμφωνα με τη Σίλια. «Έχω την εντύπωση πως προορισμός δεν υπάρχει. Κι αν υπάρχει δεν είναι πάντα ο ίδιος. Είναι μεταβλητή δεν είναι σταθερά, καθώς η ιστορία έχει αποδείξει πως η τυχαιότητα, το αναπάντεχο, το απρόοπτο είναι οι μηχανές που κινούν τον κόσμο, είναι κάπως αφελές ν' αντιλαμβανόμαστε τον προορισμό σαν μια μόνιμη κατάσταση» υπογραμμίζει.\nΣύμφωνα με την ίδια, η πανδημία είναι μια μεταβατική περίοδος για όλο τον κόσμο, όπως και για τους ανθρώπους της Τέχνης. «Ήρθαμε αντιμέτωποι με μία παγκόσμια αλλαγή και τώρα δειλά - δειλά προσπαθούμε να επανέλθουμε ή ίσως να συνέλθουμε, να επιστρέψουμε στο πριν ή να δημιουργήσουμε κάτι νέο. Κανείς δεν μπορεί να ξέρει με ακρίβεια. Η Τέχνη εδώ έχει μια ηθική ίσως υποχρέωση να σταθεί στα πόδια της ακόμη κι αν οι συνθήκες είναι πιο αντίξοες από ποτέ, να μετακινήσει κάτι, να θέσει ερωτήματα».\nΟ πρώτο δίσκος που έχει αγοράσει ήταν το «led Zeppelin II» στο δημοτικό, ενώ η καλύτερη συναυλία που έχει δει στη ζωή της μέχρι σήμερα είναι του Nick Cave στη πλατεία Νερού τον Ιούνιο του 18. «Ήταν μαγικά γιατί έβρεχε καταρρακτωδώς και κανείς δεν έφευγε. Αντιθέτως φαινόταν όλοι να το διασκεδάζουν τόσο πολύ που δεν κάναμε καν τη κίνηση να βγάλουμε κάποια ομπρέλα από την τσάντα μας» θυμάται.\nΗ Σίλια έχει ασχοληθεί με το θέατρο, την τηλεόραση, τη μουσική και τη συγγραφή. Το 2016, εκδόθηκε το πρώτο της βιβλίο από τις εκδόσεις Ηρόδοτος με τίτλο «Διάσπαση προσευχής». Σύμφωνα με την ίδια, «νιώθω πιο εξιδανικευμένη στο κομμάτι της υποκριτικής, όμως, σίγουρα δεν μπορώ να διαλέξω ή να ξεχωρίσω κάτι από αυτά. Καμιά φορά μπορούμε απλά ν' αφήσουμε τον χρόνο να κυλήσει και τα πράγματα να μας επιλέξουν ή να μας δείξουν έναν άλλον δρόμο» απαντά.\nΈχει πάρει μέρος σε διάφορες επιτυχημένες τηλεοπτικές δουλειές, όπως τους «Συμμαθητές», «Μοντέρνα Οικογένεια» και «Άγριες Μέλισσες». «Μία σειρά υψηλών προδιαγραφών, όπως οι "Άγριες Μέλισσες" κρύβει δυσκολίες;» τη ρωτάω. «Νομίζω η επιτυχία της σειράς έγκειται στην οργάνωση και την επιμέλεια της όλης παραγωγής. Ένας σωστός προγραμματισμός και μια τόσο προσεκτική επιλογή συντελεστών μόνο να διευκολύνει μπορεί τον ηθοποιό παρά να τον δυσκολέψει» σημειώνει.\nΕκτός, όμως, από την προετοιμασία του νέου της δίσκου, πρωταγωνιστεί και στην θεατρική κωμωδία «Μπαρόβιοι Αστροναύτες», όπου υπογράφει και το κείμενο. «Το έργο γράφτηκε το 2018 και έχει ανέβει ξανά κάπως διαφορετικό σε κεντρικό θέατρο της Αθήνας. Η αλήθεια είναι πως είναι η πρώτη φορά που έγραψα κωμωδία. Φέτος, στο θέατρο Δρόμος κάνουμε κάτι πολύ ιδιαίτερο σε συνδυασμό με τη σκηνοθετική ματιά του Στέφανου Κακαβούλη. Κωμωδία και δράμα γίνονται σχεδόν ένα, μπλέκονται και μετουσιώνονται σε μία σουρεαλιστική αποδόμηση των εννοιών με επίκεντρο πάντα την ανθρώπινη φύση, τις ευαισθησίες και τις αδυναμίες της».\nΗ ιστορία του έργου επικεντρώνεται σε δύο πράκτορες της ΝΑΣΑ, τον Τσικ και την Τσακ, οι οποίοι φτάνουν από λάθος στον πλανήτη ΜΟΜΕΝΤ, στον οποίο όλα δείχνουν πως οι συνθήκες είναι ευνοϊκές για ζωή. Έτοιμοι, λοιπόν, να παραμείνουν εκεί ωσότου να τους βρουν οι διασώστες έρχονται αντιμέτωποι με μία σειρά από αποκαλύψεις και συνειδητοποιήσεις που τους φέρνουν ένα βήμα πιο κοντά στην κατανόηση του όλου. «Οι χαρακτήρες, όμως, δεν επιλέγουν το δράμα ακόμη και τις πιο δραματικές τους στιγμές. Αυτή είναι μία γραμμή που διέπει όλοι την παράσταση. Η οπτική γωνία από την οποία επιλέγουμε να βλέπουμε τα πράγματα έχει άμεση σχέση με τον τρόπο που αντιλαμβανόμαστε την πραγματικότητα. Ο Τσικ και η Τσακ, λοιπόν, όντας αγνοούμενοι φτιάχνουν το δικό τους μπαρ. Η Πινκ και ο Πονκ φτιάχνουν τις δικές τους ταινίες. Και η ζωή στον πλανήτη ΜΟΜΕΝΤ κυλάει κάπως έτσι».\nΗ Σίλια Κατραλή θεωρεί ότι τα πιο σημαντικά πράγματα στη ζωή είναι η ειλικρίνεια και η επιλεκτικότητα, ενώ η ευτυχία σύμφωνα με κάποιες έρευνες -που έχει κάνει- είναι ένα μπουκέτο λουλουδιών! «Αστειεύομαι… Τοποθετούμαι εκτενώς σχετικά με την έννοια της ευτυχίας σ' ένα από τα τραγούδια που θ' ακολουθήσουν τους επόμενους μήνες μέσα στον καινούργιο μου άλμπουμ. Επομένως, μέχρι τότε ας πούμε απλά πως η ευτυχία είναι ένα μπουκέτο από λουλούδια».\nΜιχάλης Χατζηγιάνης: Ο Καλλιτέχνης της χρονιάς - Ποια τραγούδια του ξεχώρισαν


El Azteca, Ατλάντα - Κριτικές εστιατορίων - TripAdvisor\nΤσίζκεϊκ για: Castleberry Hill\nΑτλάντα ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Το γνωρίζατε; Μπορείτε να βρείτε τα μέρη που είδατε πρόσφατα εδώ. ΓΙΝΕΤΕ ΜΕΛΟΣσε:Αναζήτηση Ατλάντα: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nEl Azteca, Ατλάντα\nΗνωμένες Πολιτείες Τζόρτζια Ατλάντα Εστιατόρια σε Ατλάντα El Azteca\nΝο 820 από 3.307 στην κατηγορία Εστιατόρια για: Ατλάντα €€ - €€€\nΜεξικάνικη, Νοτιοανατολική, Λατινική 1784 Peachtree St NW, Ατλάντα, GA 30309-2501+1 404-249-1522Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 30 κριτικέςΕξαιρετικό32%Πολύ καλό30%Μέτριο26%Ανεπαρκές6%Πολύ κακό6%Ώρες εστιατορίου + Προσθήκη ωρώνΚΟΥΖΙΝΕΣ Μεξικάνικη, Νοτιοανατολική, Λατινική, Ισπανική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1784 Peachtree St NW, Ατλάντα, GA 30309-2501Όλες οι λεπτομέρειες Βελτίωση αυτής της καταχώρισηςΑυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο σερβίρει αλκοόλ;Ναι Όχι Άγνωστο Αυτό το εστιατόριο είναι λατινοαμερικάνικο; Ναι Όχι Άγνωστο Αυτό το εστιατόριο ειδικεύεται στην κουζίνα των νοτιοδυτικών ΗΠΑ; Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι ισπανικό; Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό3Πολύ καλό5Μέτριο4Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (12)Αγγλικά (29)Ιταλικά (1)Γλώσσα Ελληνικά (12)Αγγλικά (29)Ιταλικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDavid RΑτλάντα, Τζόρτζια141Η κριτική γράφτηκε 12 Μαΐου 2017 μέσω κινητής συσκευής Όπως πάντα - μια σπουδαία γεύματα!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJ R3710Η κριτική γράφτηκε 17 Δεκεμβρίου 2016 Εξαιρετικό φαγητό, άνετο περιβάλλονΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιthebagel60Atlanta, Georgia17260Η κριτική γράφτηκε 3 Νοεμβρίου 2016 μέσω κινητής συσκευής Πλούσιο, φρέσκο και φθηνό.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιkaylahall07Ατλάντα, Τζόρτζια145Η κριτική γράφτηκε 7 Απριλίου 2016 μέσω κινητής συσκευής Μεγάλη και οικονομικά προσιτέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGreg SDunwoody, GA10018Η κριτική γράφτηκε 29 Ιανουαρίου 2016 Καλό φαγητό - δεν υπάρχει ατμόσφαιραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPRP26Ατλάντα, Τζόρτζια1411Η κριτική γράφτηκε 13 Αυγούστου 2015 Καλό φαγητό, οι τιμές υψηλέςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMaggie M4Η κριτική γράφτηκε 13 Αυγούστου 2015 Τοπικές go-για ναΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMissFrequentFlyerΝέα Υόρκη, Νέα Υόρκη11731Η κριτική γράφτηκε 2 Αυγούστου 2015 μέσω κινητής συσκευής Great tortilla σούπαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSue F2810Η κριτική γράφτηκε 25 Μαΐου 2015 Μεγάλο μεξικάνικο φαγητό στο Peachtree Street. Ωραία βεράντα.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarkButtΑτλάντα, Τζόρτζια18448Η κριτική γράφτηκε 30 Απριλίου 2015 Εξαιρετική εξυπηρέτηση, μέτριο φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαTed's Montana Grill396 κριτικές 0,34 χλμ μακριά Egg Harbor Cafe103 κριτικές 0,24 χλμ μακριά Tuk Tuk Thai Food Loft132 κριτικές 0,21 χλμ μακριά R. Thomas Deluxe Grill237 κριτικές 0,12 χλμ μακριά Κοντινά αξιοθέαταCenter for Puppetry Arts315 κριτικές 1,23 χλμ μακριά Atlantic Station403 κριτικές 1,18 χλμ μακριά Bodies... the Exhibition Atlanta at the Premier Exhibition Center250 κριτικές 1,22 χλμ μακριά The Breman Jewish Heritage & Holocaust Museum66 κριτικές 1,11 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του El Azteca και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n1784 Peachtree St NW, Ατλάντα, GA 30309-2501 Τοποθεσία:


Ο πρωθυπουργός των Σκοπίων Ζόραν Ζάεφ ποζάρει με αλυτρωτικό χάρτη που δείχνει τα Σκόπια μέχρι την Κατερίνη, παραβιάζοντας την συμφωνία των Πρεσπών. – olympia.gr\nΕΠΙΚΑΙΡΟΤΗΤΑ\t October 2, 2018\nΟ πρωθυπουργός των Σκοπίων Ζόραν Ζάεφ ποζάρει με αλυτρωτικό χάρτη που δείχνει τα Σκόπια μέχρι την Κατερίνη, παραβιάζοντας την συμφωνία των Πρεσπών.\nΟ πρωθυπουργός των Σκοπίων Ζόραν Ζάεφ ψηφίζει στο εκλογικό κέντρο 1730 στη Στρώμνιτσα. Ως φόντο έχει τον χάρτη που δείχνει τα Σκόπια μέχρι την Κατερίνη, ενώ φαίνεται και η παραχάραξη της ιστορίας με τις εικόνες του μεγάλου Αλεξάνδρου. Καταστρατηγώντας έτσι τα βασικότερα στοιχεία της συμφωνίας των Πρεσπών.\nΑυξάνουν την στρατιωτική τους παρουσία οι ΗΠΑ στη Συρία – ενίσχυση στα σύνορα στέλνει και ο Ερντογάν\n6 thoughts on “Ο πρωθυπουργός των Σκοπίων Ζόραν Ζάεφ ποζάρει με αλυτρωτικό χάρτη που δείχνει τα Σκόπια μέχρι την Κατερίνη, παραβιάζοντας την συμφωνία των Πρεσπών.”\nΟΥΣΤ ΡΕ ΞΕΠΟΥΛΗΤΑΔΕΣ says:\nΘα μας το παιξετε και αντισταση.\nΚαι τι αντισταση ε ?\nΕΧΕΤΕ ΞΕΠΟΥΛΗΣΕΙ ΟΛΗ ΤΗΝ ΧΩΡΑ ΣΤΟ ΤΕΛΟΣ ΘΑ ΜΑΣ ΒΓΗΤΕ ΚΑΙ ΑΝΤΙΣΤΑΣΗ .\nκάργα αριστερός με αγώνες says:\nΝαι στη Μακεδονία. Όχι στο σκοταδισμό\nτων φασιστών . ελευθερία στις χώρες\nνα ονομάζονται όπως θέλουν\nκαι να διεκδικούν τα δικαιώματά τους.\nΌχι στους φασίστες που αντιστέκονται.\nμακεδονομαχοι συριζαιοι says:\nΤο μέλλον είναι τώρα και θα δούμε ποσό\nκαλοί μακεδονομάχοι είναι οι συριζανθελ .\nμακεδονομάχοι της φωτιάς και της κουκοούλας.\nαιθουσα σχολιου ειναι..\nΕΤΣΙ ΕΠΕΤΡΕΨΑΝ ΟΙ ΠΡΟΔΟΤΕΣ ΠΟΛΙΤΙΚΟΙ ΣΑΣ\nΝΑ ΔΙΔΑΣΚΟΝΤΑΙ ΓΕΝΙΕΣ ΤΩΡΑ\nΤΑ ΠΑΙΔΙΑ ΤΩΝ ΠΟΛΥΒΑΡΒΑΡΩΝ…..\nκαι …χαιρεσθε …για την.,.συμφωνια….\nΟταν απαιτησουν την..Χαλκιδικη\nνα δω που θα κρυφτειτε…ολοι!\nκαι..δεν το εκανε τωρα..\nΟ..Αλεξης και ο Γκοτζιας\nδεν ..το ηξεραν μεχρι προχθερς\nπου του την χαρισαν τη μακεδονια και την ιστορια?\nκαι…το ερωτημα ειναι…Γιατι?\nLeave a Reply to μακεδονομαχοι συριζαιοι Cancel reply


Στις 30 Νοεμβρίου αποκαλύπτεται το νέο Skoda Karoq | Topspeed\nΤέσσερα χρόνια πριν, το 2017, η Skoda παρουσίαζε αυτό που έμελλε να γίνει ένα από τα πλέον επιτυχημένα compact SUV της. Το όνομά του, ήταν KAROQ. Στις 30 Νοεμβρίου, ημέρα Τρίτη, έρχεται η ώρα το KAROQ να ανανεωθεί, με την τσεχική μάρκα να υπόσχεται αναβάθμιση, τόσο σε επίπεδο design, όσο και τεχνολογικό. Και μας δίνει μια πρώτη “γεύση” με τα σκίτσα της εξωτερικής του σχεδίασης.\nΤο επανασχεδιασμένο εμπρόσθιο μέρος του KAROQ


Runbeat Team 11:31 15-06-2021\nTον Οκτώβριο του 2019 η Shalane Flanagan ανακοίνωσε ότι αποσύρεται από τον πρωταθλητισμό σε ηλικία 38 ετών. Προηγουμένως ωστόσο στην 20χρονη καριέρα της στις μεγάλες αποστάσεις είχε γράψει τη δική της σελίδα στην ιστορία όχι μόνο του Αμερικάνικου αλλά του Παγκόσμιου αθλητισμού. Τέσσερις συμμετοχές σε Ολυμπιακούς Αγώνες. Ασημένιο μετάλλιο στα 10.000 μέτρα στη Ολυμπιάδα του Πεκίνου το 2008 και μια ανεπανάληπτη νίκη στον Μαραθώνιο της Νέας Υόρκης το 2017 ως η πρώτη Αμερικανίδα που κέρδιζε τον αγώνα από 1977, σηματοδοτούν κάποιες από τις κορυφαίες στιγμές στη διαδρομή της.\nΗ Shalane αποτελεί την επιτομή της αθλητικής ισορροπίας που πρέπει να διακρίνει κάθε δρομέα συνδυάζοντας αρμονικά διαφορετικές παραμέτρους (π.χ. προπόνηση, ανάκαμψη, διατροφή) έτσι ώστε να είναι σε άριστη κατάσταση την ημέρα του αγώνα και ταυτόχρονα «παρών» στις οικογενειακές υποχρεώσεις.\nΚατά τη διάρκεια της αθλητικής της παρουσίας είχε ξετυλίξει μιλώντας δημόσιας για τις πτυχές που για την ίδια ήταν καθοριστικές για την επιτυχία της,\nΣε τρεις συγκεκριμένους τομείς επένδυσε για να καταφέρει να βρεθεί στην κορυφή:\nΈγκαιρη προετοιμασία και αυτοπεποίθηση για ό,τι κάνει\nΗ προετοιμασία είναι το «κλειδί». Η Shalane λέει ότι, «Το πώς εκτυλίσσεται ο πραγματικός αγώνας δεν σημαίνει πολλά. Όλα καθορίζονται πριν ακουστεί το πιστόλι του αφέτη. Αυτή είναι η σημαντικότερη φάση».\nΗ προπόνηση της με στόχο τον μαραθώνιο της Νέας Υόρκης χαρακτηρίστηκε από αδιάκοπη βούληση και απόλυτη αυτοσυγκέντρωση στο στόχο της. Όπως έχει εξηγήσει «Έιχα φτάσει σε ένα επίπεδο φυσικής κατάστασης και προπόνησης που δεν είχα καταφέρει ποτέ στο παρελθόν. Δεν ένιωσα ανησυχία γιατί ήξερα βαθιά μέσα μου πόσο προετοιμασμένη ήμουν. Πάντα προσπαθούσα να είμαι τόσο ικανή σε επίπεδο φυσικής κατάστασης ώστε να μην επιτρέπω στον εαυτό μου λάθη κατά τη διάρκεια του αγώνα. Απλά το επίπεδο της φυσικής μου κατάστασης θα έκανε την κύρια δουλειά, εγώ απλά θα μετέφερα το σώμα μου στη γραμμή του τερματισμού».\nΗ Flanagan συνήθιζε να υποστηρίζει ότι «Εάν στρωθείς στη δουλειά και τρέξεις έναν αγώνα, τότε το ρολόι σου λέει ακριβώς πόσο καλός είσαι. Θα ανταμειφθείς για τη προσπάθεια και την προετοιμασία σου»\nΑυτό ήταν που για την ίδια έφερε και το αποτέλεσμα της 5ης Νοεμβρίου του 2017 ,τότε που κατάφερε να προκαλέσει «αμερικανικό σεισμό» με την επικράτηση της στον Μαραθώνιο κόντρα σε δρομικά θηρία από την Κένυα και την Αιθιοπία. «Δεν κοίταξα περάσματα. Δεν κοίταξα καν πίσω μου. Απλώς έβαλα το κεφάλι μου κάτω και οραματίστηκα τον χώρο προπόνησης μου στο Πόρτλαντ με τον προπονητή μου. Πήγα νοερά στο χαρούμενο μέρος μου και απλά εκτέλεσα αυτό που έκανα και το Πόρτλαντ», είχε εξηγήσει λίγες ώρες μετά την κατάκτηση της πρώτης θέσης σπάζοντας τη 40χρονη μονοκρατορία non-american νικητριών στη Νέα Υόρκη.\nΠοιο είναι το μυστικό συστατικό στην προετοιμασία της; Δεν αποτελεί έκπληξη το θέμα της συνέπειας. «Είμαι πολύ περήφανη για την υψηλή μου συνέπεια ως επαγγελματίας δρομέας».\nΌπως η Shalane έτσι και άλλοι ελίτ δρομείς είναι επιτυχημένοι επειδή αναπτύσσουν συνεχώς τις καρδιαγγειακές, μυϊκές και αερόβιες ικανότητές τους για πολλά χρόνια. Με εμπειρία και καθοδήγηση, είναι σε θέση να διακρίνουν τρόπους για την ελαχιστοποίηση των τραυματισμών και συνεπώς να μειώσουν τον κίνδυνο μη προγραμματισμένων διακοπών.\nΑπαιτείται προσεκτική προετοιμασία, αλλά είναι επίσης σημαντικό να είστε σίγουροι για αυτό. Την ημέρα πριν από τον αγώνα, δεν υπήρχε κανένα ίχνος αμφιβολίας στο μυαλό της Shalane. «Είχα μια γενική ηρεμία για μένα. Όσο πιο σίγουροι είστε στην προπόνησή σας, τόσο λιγότερο νευρικοί θα είστε την ημέρα του αγώνα» ξεκαθαρίζει.


Ένιψαν τας χείρας τους! (video) | StoNisi.gr\nΈνιψαν τας χείρας τους!\nΔεν πήρε απόφαση το Δημοτικό Συμβούλιο για την κατανομή των υπαλλήλων\nΤρίωρη φαρσοκωμωδία στο σημερινό Δημοτικό Συμβουλίο με δυσάρεστες συνέπειες για την καθημερινότητα των πολιτών των Δήμων Μυτιλήνης και Δυτικής Λέσβου που θα προκύψουν από το Σεπτέμβριο. Συγκεκριμένα σήμερα το Δημοτικό Συμβουλίο συνεδρίασε με μοναδικό θέμα την κατανομή των υπαλλήλων στο Δήμο Δυτικής Λέσβου μετά την χθεσινή πολιτική συμφωνία μεταξύ Κύτελη και Βέρρου προκειμένου να γίνει υπαγωγή 150 υπαλλήλων στον νεοσύστατο Δήμο.\nΝα υπενθυμίσουμε ότι από τους 150 οι 109 είχαν δηλώσει οικιοθελώς ότι επιθυμούν να μεταβούν στο Δήμο Δυτικής Λέσβου.Για τους υπόλοιπους 41 συστάθηκε επιτροπή προκειμένου να επιλέξει με τα κριτήρια που ορίζει ο Νόμος για το ποιοι υπάλληλοι θα μετακινηθούν.\nΣτην αρχή της σημερινής συνεδρίασης παίρνοντας τον λόγο ο κ.Καρασάββας εξέπληξε δηλώνοντας ότι δεν έχει να κάνει καμιά εισήγηση εκ μέρους της Δημοτικής Αρχής τονίζοντας ότι «παίρνω τον λόγο επειδή πρέπει να ξεκινήσει μια διαδικασία».\nΣτη συνέχεια υπογράμμισε ότι από χτες μέχρι σήμερα έχει γίνει δέκτης προσωπικών επιθέσεων και πιέσεων και ότι είναι εύλογες οι ανησυχίες και οι ενστάσεις των υπαλλήλων που έχουν να κάνουν με την διαδικασία επιλογής. «Για τους λόγους αυτούς προτείνω το θέμα να πάει στην Αποκεντρωμένη Διοίκηση».\nΟ πρόεδρος του Συλλόγου Εργαζομένων του Δήμου Γιώργος Αλεξίου στην τοποθέτηση του επεσήμανε ότι είναι η χειρότερη μέρα του από τότε που είναι συνδικαλιστής καθώς πρέπει να μοιράσει εργαζόμενους «που ο καθένας έχει τις δικές του ανάγκες και προβλήματα».Ο κ. Αλεξίου πρότεινε να υπογραφούν από τους εργαζόμενους και τον Δήμο Δυτικής Λέσβου προγραμματικές συμβάσεις. Κάτι παρόμοιο που έχει αποφασίσει το Δημοτικό Συμβούλιο Κέρκυρας για τους εκεί Δήμους. «Σε περίπτωση που το Δημοτικό Συμβούλιο Λέσβου επιμείνει τότε την επιλογή των εργαζομένων να κάνει η Αποκεντρωμένη Διοίκηση» κατέληξε ο κ.Αλεξίου.\nΑκολούθησαν τοποθετήσεις των Δημοτικών Συμβούλων που ο καθένας έκανε και την δική του πρόταση σε σχέση με το ποιος να κάνει την επιλογή των εργαζομένων που θα τοποθετηθούν στο Δήμο Δυτικής Λέσβου.\nΗ επικεφαλής της Λαϊκής Συσπείρωσης Νίκη Τσιριγώτη πρότεινε από τη μεριά της να πάρει το Δημοτικό Συμβούλιο απόφαση για τους 109 που επιθυμούν από μόνοι τους να πάνε στο Δήμο Δυτικής Λέσβου και επίσης να παρθεί απόφαση για να διεκδικηθούν άμεσες προσλήψεις μόνιμου προσωπικού και στους δυο Δήμους.\nΣτο τέλος της διαδικασίας και ενώ θα ξεκινούσε ψηφοφορία διαπιστώθηκε ότι δεν είχαν επισυναφθεί στη χθεσινή εισήγηση της δημοτικής αρχής τα οργανογράμματα των μεταβατικών Οργανισμών Εσωτερικής Υπηρεσίας των δυο νέων Δήμων κάτι που καθιστούσε άκυρη την όλη διαδικασία. Το αποτέλεσμα ήταν και μετά από δεκάλεπτη διακοπή της συνεδρίασης προκειμένου να φωτοτυπηθούν και να δοθούν στους Δημοτικούς Συμβούλους να παρθεί απόφαση κατά της έγκρισης των νέων μεταβατικών οργανισμών των Δήμων Μυτιλήνης και Δυτικής Λέσβου.\nΜε αυτό τον τρόπο οι δημοτικοί σύμβουλοι της πλειοψηφίας προσπέλασαν και τον σκόπελο της ψηφοφορίας για την λήψη απόφασης σχετικά με τους υπαλλήλους που θα στελέχωναν τους δυο μεταβατικούς οργανισμούς. Μετά την αδυναμία ή κατ άλλους την άρνηση λήψης απόφασης από το Δημοτικό Συμβούλιο ο λόγος πλέον ανήκει στους υπηρεσιακούς παράγοντες της Αποκεντρωμένης Διοίκησης Αιγαίου προκειμένου εκείνοι να κάνουν από το μηδέν την κατανομή των υπαλλήλων στους νέους Δήμους.\nΕντύπωση προκάλεσε η παντελής απουσία από την σημερινή πολύ σημαντική διαδικασία του Δημάρχου Μυτιλήνης Στρατή Κύτελη αλλά και στελεχών του συνδυασμού του. Αντιθέτως παρόντες στη συνεδρίαση του Δημοτικού Συμβουλίου ήταν τόσο ο Δήμαρχος Δυτικής Λέσβου Ταξιάρχης Βέρρος όσο και στελέχη που θα απαρτίσουν τη δημοτική αρχή.\nΑργά σήμερα Τρίτη το απόγευμα ο κ.Βέρρος εξέδωσε δελτίο Τύπου για τα όσα συνέβησαν στη συνεδρίαση του Δημοτικού Συμβουλίου σύμφωνα με το οποίο:\n«Εκφράζοντας την αγανάκτησή του στη διαπίστωση πως η πλειοψηφία των (όσων παρευρισκομένων) συναδέλφων του, αποφεύγουν να αγγίξουν το πολιτικό κόστος της απόφασης διαμοιρασμού του προσωπικού του Δήμου Λέσβου και καταγγέλλοντας μεθοδεύσεις που άλλαξαν τη χθεσινή σχετική συμφωνία για κατανομή 150 υπαλλήλων στο νεοσύστατο δήμο που αναλαμβάνει καθήκοντα, ο Δήμαρχος Δυτικής Λέσβου Ταξιάρχης Βέρρος, αποχώρησε διαμαρτυρόμενος από τη συνεδρίαση «των Ποντίων Πιλάτων», όπως χαρακτήρισε αυτή του σημερινού δημοτικού συμβουλίου.\nΔιαπιστώνοντας πως η εισήγηση προς ψήφιση της πιο κρίσιμης απόφασης για την επικύρωση της πολυπόθητης εδώ και χρόνια διάσπασης του Δήμου Λέσβου, δεν είχε(!!!) επισυναπτόμενο τον μεταβατικό οργανισμό (σ.σ. και τον σχετικό αριθμό των υπαλλήλων που μετακινούνται στο Δήμο Δυτικής Λέσβου) κι αφού προηγουμένως είδε πως ακυρώθηκε για αδιευκρίνιστους λόγους, η χθεσινή συμφωνία για τη μετακίνηση των υπαλλήλων προς το νεοσύστατο δήμο, έφερε με την αποχώρησή του, άπαντες (Διαδημοτική Επιτροπή, Δημοτική Αρχή Λέσβου και υπαλλήλους) προ των ευθυνών τους. Τονίζοντας πως θα διεκδικήσει ως Δήμαρχος Δυτικής Λέσβου, κάθε νόμιμο δικαίωμά του, με κάθε τρόπο, προκειμένου να υπερασπιστεί τους δημότες του νεοσύστατου Δήμου.\nΣτη δήλωσή του δε, σημείωσε:\n«Χθες καταφέραμε μέσα σε ένα πνεύμα σύμπνοιας και με πολλές παραχωρήσεις από μέρους μας, σε μία επωφελή συμφωνία και για τους δύο νέους δήμους και για τους υπαλλήλους που σήμερα επρόκειτο να την επικυρώσουμε. Περιέργως όμως, από χθες το βράδυ και ενώ και μέχρι πριν από μία ώρα πριν τη συνεδρίαση, συζητούσαμε λεπτομέρειες για την βελτίωση αυτής, η συμφωνία, με την έναρξη του συμβουλίου πετάχτηκε στον κάλαθο των αχρήστων.\nΗ νύχτα βγάζει Επίσκοπο και η αυγή Μητροπολίτη… Μεθοδεύσεις, υπόγειες διαδρομές ανάρμοστες συμπεριφορές κα πολιτικό κόστος καθόρισαν τα τελικό αποτέλεσμα.\nΣυμπερασματικά, έχουμε αίφνης μπροστά μας, ένα δημοτικό συμβούλιο που αποδεικνύεται κατώτερο των περιστάσεων. Ένα δημοτικό συμβούλιο ανίκανο να εφαρμόσει τη βούληση του λεσβιακού λαού για την προσδοκώμενη εδώ και χρόνια διάσπαση του ενιαίου δήμου. Ένα δημοτικό συμβούλιο, που βάσει αυτών που παρακολουθούμε, ένας Θεός μόνο ξέρει το πως θα διαχειρίζονταν την εφαρμογή της αρχικής του απόφασης, που δεν προέβλεπε τη διάσπαση σε δύο δήμους, αλλά σε πέντε!\nΕίναι προφανές όμως ότι δεν έχω την πολυτέλεια, ούτε το χρόνο για να χαϊδεύω αυτιά και να εκλιπαρώ για το αυτονόητο. Εκπροσωπώ 34.000 ανθρώπους και όχι 34 που μετακινούνται από τον έναν δήμο στον άλλο. Αγωνιώ για τη σωστή δημιουργία και κατ΄ επέκταση λειτουργία του δήμου Δυτικής Λέσβου, που κάποιοι πασχίσαμε για να δημιουργηθεί.\nΑποσκοπώ στη λειτουργία εκ του μηδενός ενός νέου δήμου, απαλλαγμένου από τις γνωστές παθογένειες του υφιστάμενου και έχω την παρρησία να εμφανίζομαι ως ο μόνος «κακός» σήμερα της υπόθεσης. Διότι έχω αποδείξει ήδη μετά τις διαδοχικές συναντήσεις μου τόσο με τα μέλη της Διαδημοτικής Επιτροπής, όσο κυρίως με τους εργαζομένους του Δήμου, πως ενδιαφέρομαι για το μακροπρόθεσμο καλό όλων, αναγνωρίζοντας όλες τις ιδιαιτερότητες και δυσκολίες του (θεωρητικά) αποκεντρωμένου δήμου που θα υπηρετήσω.\nΚαι είμαι σίγουρος, πως πολύ σύντομα θα γίνει βίωμα και στους εργαζομένους, το ποιοι θα αποδειχτούν τελεσίδικα οι «καλοί» και ποιοι οι «κακοί».\nΤο σημερινό αδιέξοδο που κάποιοι μεθόδευσαν για να φτάσουμε, έχει ευθύνες. Από τη μεριά μου πλέον προτίθεμαι να υπερασπιστώ με κάθε νόμιμο μέσο, την εύρυθμη λειτουργία του νεοσύστατου Δήμου Δυτικής Λέσβου, χωρίς να προβαίνω σε αυθαίρετες «ερμηνείες» του νόμου της διάσπασης, χωρίς να υποκύπτω σε εκβιασμούς και χωρίς να συναινώ σε μίζερες «εξυπηρετήσεις» που διαιωνίζουν μία καταδικαστική για την αυτοδιοίκηση, νοοτροπία, αιρετών και εργαζομένων».


ΕΚΠΑΙΔΕΥΤΙΚΟ ΔΡΑΜΑ ΣΤΟ ΕΡΓΑΣΤΗΡΙ ΨΥΧΟΚΙΝΗΤΙΚΗΣ - Τaλκ - για γονείς που τα βλέπουν όλα\nby Πελιώ Παπαδιά/ 9 Σεπτεμβρίου, 2014/ Δεν υπάρχουν Σχόλια/\nΤο εκπαιδευτικό δράμα αποτελεί ένα αποτελεσματικό εργαλείο κοινωνικής μορφής τέχνης και μάθησης. Χρησιμοποιεί τα εργαλεία του θεάτρου (ρόλοι, αυτοσχεδιασμοί, κοστούμια, σκηνικά, αφήγηση, ποίηση, εικαστικά, φωτογραφία κλπ.) και βοηθά τα παιδιά να εξερευνήσουν βαθύτερα τον εαυτό τους μέσα στον κόσμο τον οποίο ζουν, να δημιουργήσουν και να εκφράσουν τις απόψεις τους, να αναπτύξουν την αυτοεκτίμηση, τη δημιουργικότητα, τη φαντασία τους και ιδιαίτερα να καλλιεργήσουν την ενσυναίσθηση, δηλαδή την ταύτιση με τη συναισθηματική κατάσταση και θέση του άλλου. Το Εργαστήρι Ψυχοκινητικής προσφέρει από φέτος ένα νέο μάθημα για παιδιά 7-10 ετών.\nO σκοπός του μαθήματος: Ο σκοπός του μαθήματος είναι η ενεργοποίηση της δημιουργικότητας, της φαντασίας και της ανεξάρτητης σκέψης των παιδιών Τα παιδιά θα «παίζουν ρόλους», μέσα σε υποθετικές καταστάσεις και ιστορίες, αλλά με ασφάλεια και χωρίς θεατές, με στόχο να εξερευνούν σε βάθος τη στάση τους και τη σημασία των πράξεων τους.\nΜε ποια θέματα θα ασχοληθούν οι συμμετέχοντες: Η θεματική κάθε ομάδας συνήθως δεν προσχεδιάζεται, διότι κάθε παιδί, όπως και κάθε ομάδα, είναι διαφορετική. Απαραίτητη προϋπόθεση, είναι ο δάσκαλος να γνωρίσει τα παιδιά, τις ανάγκες τους, τις ιδιαιτερότητες τους και έπειτα, μαζί με τη βοήθεια των παιδιών, να σχεδιάζει τα μαθήματα και τη θεματική τους. Μερικά από τα θέματα με τα οποία μπορεί να ασχοληθεί η ομάδα αφορούν σε πτυχές της κοινωνικής ζωής και έχουν σχέση με:\nτην αναγνώριση των συναισθημάτων\nτην προσωπική ευθύνη των πράξεων και των δικαιωμάτων\nτην επίδραση των ατομικών πράξεων μέσα στο κοινωνικό σύνολο\nτη διερεύνηση των διαφόρων κοινωνικών ρόλων, της οικογένειας, της φιλίας, της ανεξαρτησίας καθώς και των ανθρωπίνων αξιών.\nΓιατί κάνουμε εκπαιδευτικό δράμα στα παιδιά: Στο εκπαιδευτικό δράμα πρωταρχικός στόχος του παιδαγωγού είναι η συμμετοχή και η εμπλοκή όλης της ομάδας στη διαδικασία του δράματος. Μέσα από τη συμμετοχή αυτή, η ομάδα, διερευνά με ασφάλεια, μέσα σε ρόλο, αλλά δίχως θεατές, ένα πρόβλημα ή δίλλημα. Τα παιδιά, παρόλο που καλούνται να μπουν σε ρόλο και να βιώσουν μια νέα φανταστική κατάσταση, μεταφέρουν σε αυτήν το δικό τους διαφορετικό πραγματικό κόσμο. Έτσι, ο φανταστικός και πραγματικός κόσμος συνυπάρχουν δημιουργικά και μεταλλάσσονται σε κάτι νέο. Αυτό το διπλό πρόσωπο στο δράμα, το πραγματικό και το φανταστικό, η διπλή ύπαρξη που ονομάζουμε «μέθεξη» (metaxis), αποτελεί τη θεμελιώδη βάση του και το σημείο από όπου αντλεί την παιδαγωγική του δυναμική. Μέσα από αυτή τη διαδικασία, τα παιδιά μπαίνουν στην θέση κάποιου άλλου και χωρίς να το καταλαβαίνουν γνωρίζουν όλες τις πλευρές του προβλήματος, καλλιεργούν την ενσυναίσθηση, την αυτοεκτίμηση, αλλά και την κοινωνική τους συνείδηση.\nΜία πιθανή ιστορία: «Ήταν μια φορά ένας ζωολογικός κήπος. Σε αυτόν υπήρχαν πολλά ζώα. Ένα από αυτά ήταν και το λιοντάρι. Όλα τα παιδιά το έβλεπαν και τρόμαζαν με τη δύναμη του. Η φωνή του ακουγόταν από πολύ μακριά και αυτό το έκανε πολύ τρομακτικό. Ο αντίλαλος της έφτανε μέχρι την είσοδο του πάρκου. Όλοι οι επισκέπτες έρχονταν για να δουν αυτό το τρομαχτικό λιοντάρι. Μια ημέρα όμως αυτό το λιοντάρι, δίχως να αρρωστήσει ή κάποιο άλλο λόγο σταμάτησε να βρυχάται. Αυτό έκανε τους υπεύθυνους του πάρκου να ανησυχήσουν». Τα παιδιά σε αυτήν την ιστορία καλούνται να μπουν στο ρόλο του ειδικού των ζώων και να διερευνήσουν το γιατί το λιοντάρι σταμάτησε να βρυχάται. Τι σημαίνει να είσαι πάντα δυνατός και ο καλύτερος από όλους; Άραγε ένα λιοντάρι φοβάται τους άλλους; Πώς αισθάνονται οι άλλοι που είναι απέναντι σε ένα τόσο τρομαχτικό ζώο; Πώς επηρεάζουν οι ικανότητες μας τους άλλους; Τι σημαίνει να έχεις χάσει τη δύναμη σου; Συμβαίνει και στους ανθρώπους αυτό;\nΕπιμέλεια – συντονισμός μαθήματος: κα Εμμανουέλα Παπασωτηρίου (Θεατροπαιδαγωγός)\nΈναρξη: Δευτέρα 15 Σεπτεμβρίου 2014\nΜάθετε περισσότερα: 21300 500 89 και psychomotortherapy.blogspot.gr/2014/07/educational-drama.html\nTags: εκπαιδευτικό δράμα, Εργαστήρι Ψυχοκινητικής


ΣΥΛΛΟΓΟΣ ΒΡΕΦΟΝΗΠΙΟΚΟΜΩΝ ΕΛΛΑΔΑΣ: Ανακοίνωση για Ορκωμοσίες Πτυχιούχων Τμημάτων Προσχολικής Αγωγής ΤΕΙ Αθήνας & ΤΕΙ Ηπείρου\nΑνακοίνωση για Ορκωμοσίες Πτυχιούχων Τμημάτων Προσχολικής Αγωγής ΤΕΙ Αθήνας & ΤΕΙ Ηπείρου\nΑρ. Πρωτ.: 77\nΤο Διοικητικό Συμβούλιο του Συλλόγου Βρεφονηπιοκόμων Ελλάδας συγχαίρει τους αποφοίτους των Τμημάτων Προσχολικής Αγωγής του ΤΕΙ Αθήνας και του ΤΕΙ Ηπείρου που ορκίστηκαν στις 10/06/2016 και τους εύχεται ολόψυχα καλή σταδιοδρομία.\nΤο Σωματείο μας αποτελεί το Συνδικαλιστικό Όργανο των εργαζόμενων Βρεφονηπιοκόμων που έχουν αποφοιτήσει από τα Τμήματα Προσχολικής Αγωγής των ΤΕΙ της χώρας.\nΟι νέοι πτυχιούχοι είναι λογικό να μη γνωρίζουν αναλυτικά τα δικαιώματα αλλά και τις υποχρεώσεις τους. Εμείς θα είμαστε στη διάθεσή τους για να τους δώσουμε χρήσιμες πληροφορίες για τα πρώτα τους βήματα μέσα στον επαγγελματικό μας χώρο. Για τις απορίες και τους προβληματισμούς που θα τους δημιουργηθούν μπορούν να απευθυνθούν στο Σωματείο μας. Ταυτόχρονα μπορούν να γίνουν τακτικά μέλη του Συλλόγου Βρεφονηπιοκόμων Ελλάδας και να στηρίξουν ενεργά τις προσπάθειές μας.\nΌσοι ενδιαφέρονται μπορούν να εγγραφούν στα ενημερωτικά δελτία μας για να λαμβάνουν συνεχή πληροφόρηση για τα θέματα που απασχολούν τον κλάδο μας, στέλνοντας μήνυμα με τα στοιχεία τους στο sillogosvrefonipiokomonelladas@gmail.com. Για οποιεσδήποτε άλλες πληροφορίες μπορούν να έρθουν σε επαφή με τα μέλη του Δ.Σ. στα γραφεία του Σωματείου μας (Σταδίου 48, 8ος όροφος, Γραφείο 21Ν, Αθήνα, Τηλ: 2155505091).\nΑναρτήθηκε από ΣΒΕ ΣΩΜΑΤΕΙΟ στις 3:43 μ.μ.\nΠροκήρυξη Πρόσληψης Προσωπικού - ΝΠΔΔ «ΔΗΜΟΤΙΚΟΣ ...\nΑνακοίνωση-Πρόσκληση προς τους Φορείς-Δομές και Δε...\nΑνακοίνωση για το ΦΕΚ Συνέχισης της Δράσης του ΕΣΠ...\nΠροκήρυξη Πρόσληψης Προσωπικού - ΔΗΜΟΣ ΖΩΓΡΑΦΟΥ\nΠροκήρυξη Πρόσληψης Προσωπικού - ΔΗΜΟΣ ΚΑΡΔΙΤΣΑΣ\nΠροκήρυξη Πρόσληψης Προσωπικού - ΔΗΜΟΤΙΚΗ ΚΟΙΝΩΦΕΛ...\nΑνακοίνωση για Ορκωμοσίες Πτυχιούχων Τμημάτων Προσ...\nΕνημέρωση για Μισθολογική Κατάταξη και Εξέλιξη Συμ...\nΑπάντηση Υπουργείου Εσωτερικών & Διοικητικής Ανασυ...


ΘΡΥΛΟΣ με αξιοπρέπεια! – Apollon365\nΘΡΥΛΟΣ με αξιοπρέπεια!\nPosted on November 8, 2018 21:11:24\nΑρκετά καλά μπήκε η ομάδα μας στον αγώνα παρά τις αλλαγές στην ενδεκάδα και προσπαθούσε να βγει μπροστά και να απειλήσει. Στο 8΄η ομάδα μας κέρδισε φάουλ λίγο έξω από την περιοχή με τον Χάμπο να το εκτελεί η μπάλα να κοντράρει και να περνά σε κόρνερ που πέρασε ανεκμετάλλευτο. Μετά από μεγάλη πίεση που εξάσκησε η Γερμανική ομάδα, η ομάδα μας δέχθηκε το γκολ στο 18΄.\nΜετά και το γκολ οι ποδοσφαιριστές μας προσπάθησαν να ανεβάσουν ρυθμό και στο 24΄είχαμε μια φάση στην άμυνα του αντιπάλου που όμως δεν έφερε κάτι καλό. Στο 37΄σε μια φάση που η μπάλα βγήκε πλάγιο κοντά στον πάγκο της ομάδας μας, ο διαιτητής απέβαλε τον Σωφρόνη Αυγουστή άδικα καθώς είχε μια αψιμαχία με ποδοσφαιριστή της Γερμανικής ομάδας.\nΣτο 41΄ο Ρομπέρζ με προβολή έσωσε την ομάδα μας από δεύτερο γκολ αφού έστειλε τη μπάλα σε κόρνερ πριν προλάβει ο επιθετικός του αντιπάλου να πλασάρει. Στο 45΄η μεγάλη ευκαιρία για την ομάδα μας με τον Μαγκλίτσα να πλασάρει αλλά το πλασέ του να μην είναι καλό και να περνά παράλληλα από την εστία. Χωρίς καθυστερήσεις ο διαιτητής σφύριξε τη λήξη του πρώτου ημιχρόνου που βρήκε την ομάδα μας μετά το γκολ που δέχθηκε να προσπαθεί να αντιδράσει.\nΜε αλλαγή για την ομάδα μας ξεκίνησε το δεύτερο ημίχρονο αφού ο Ζελάγια πήρε τη θέση του Μαγκλίτσα. Οι ποδοσφαιριστές μας μπήκαν με όρεξη στην επανάληψη και είχαν προϋποθέσεις για να πετύχουν γκολ στα πρώτα λεπτά του δευτέρου ημιχρόνου! Εκεί που η ομάδα μας έδειχνε να θέλει να κάνει κάτι ήρθε το δεύτερο γκολ για τους Γερμανούς στο 55΄ σε μια ξαφνική αντεπίθεση! Στο 58΄μια λάθος μεταβίβαση έφερε το λάθος και το τρίτο γκολ για τον αντίπαλο.\nΣτο 61΄ο Σαρδινέρο μπήκε μόνος στην περιοχή και έτοιμος να πλασάρει αλλά γύρισε τη μπάλα στην περιοχή χωρίς να ξέρει που! Στο 62΄έγινε η δεύτερη αλλαγή για την ομάδα μας με τον Πέδρο να περνά στη θέση του Βασιλείου, ενώ στο 68΄ο Φουαπαλά μπήκε στον αγώνα στη θέση του Σκέμπρι με την ομάδα μας να ολοκληρώνει τις αλλαγές της. Στο 71΄μετά από εκτέλεση φάουλ του Πέδρο από πλάγια σχεδόν στο κόρνερ, ο Ζελάγια με κεφαλιά σκόραρε για την ομάδα μας και μείωσε σε 1-3!\nΣτο 75΄ωραίο σουτ του Μάρκοβιτς απέκρουσε ασταθώς ο αντίπαλος τερματοφύλακας αλλά δεν υπήρχε κάποιος να την σπρώξει στα δίκτυα, ενώ στο αμέσως επόμενο λεπτό ένα γυριστό του Ζελάγια στην περιοχή δόθηκε επιθετικό φάουλ από τον διαιτητή. Μεγάλη ευκαιρία για την ομάδα μας στο 80΄όταν μετά από φάουλ και πάλι του Πέδρο, ο Φουαπαλά έπιασε τη κεφαλιά που πέρασε μόλις έξω από το κάθετο δοκάρι. Στο 81΄οι Γερμανοί δέχθηκαν κόκκινη κάρτα σ΄ένα σκληρό φάουλ πάνω στο Σακέττι. Το φάουλ που εκτελέστηκε από τον Μάρκοβιτς δεν έφερε αποτέλεσμα αφού κτύπησε στο τείχος.\nΣτο 90΄ο Ζελάγια μετά από σύγχυση στην περιοχή του αντιπάλου ο Ζελάγια σούταρε αλλά ο αντίπαλος τερματοφύλακας απέκρουσε με το πόδι ενστικτωδώς. Ο διαιτητής έβαλε τρία λεπτά καθυστερήσεων και η ομάδα μας κέρδισε πέναλτι με τον Ζελάγια να σκοράρει και να διαμορφώνει το τελικό 2-3 κόντρα στους Γερμανούς!\nΦουαπαλά και Ντανίλο στους αναπληρωματικούς!\n“Είναι άξιοι συγχαρητηρίων οι παίκτες μας”


ΛΑΙΚΗ ΣΥΣΠΕΙΡΩΣΗ ΝΟΜΟΥ ΗΛΕΙΑΣ: Το «κούρεμα»\nΑυτήν την πολιτική, με ακόμα πιο άγρια μέτρα σχεδιάζουν να εφαρμόσουν και στο όνομα του δεύτερου δανείου. Όποια και αν είναι η έκβαση των διαπραγματεύσεών του PSI, όποιο και αν είναι το επιμέρους περιεχόμενο των συμφωνιών τους, το μόνο που επιφυλάσσουν για τους εργαζόμενους είναι περισσότερο σκοτάδι, δυσκολότερα εμπόδια, κατάμαυρο μέλλον. Οι εργαζόμενοι μπορούν να ανατρέψουν τα σχέδιά τους. Με την αταλάντευτη αντίστασή τους. Με το Λαϊκό Μέτωπο και την αγωνιστική κινητοποίηση του λαού. Με την αλλαγή του συσχετισμού των δυνάμεων και την αγωνιστική αμφισβήτηση της εξουσίας αυτών που αντλούν δύναμη από την καθυστέρηση του λαϊκού παράγοντα να συνειδητοποιήσει ότι τα πάντα, κυριολεκτικά τα πάντα, εξαρτώνται από τη δική του παρέμβαση και δράση.


Η πρώτη μέρα, 3 Φεβρουαρίου, η λεγόμενη Open Day, είναι ανοιχτή για το κοινό. Η συμμετοχή είναι χωρίς κόστος αλλά απαιτεί εγγραφή μέσω της σελίδας https://openday2020.humanbrainproject.eu.\nΤο πρόγραμμα του Open Day είναι εξαιρετικά ενδιαφέρον, με πολλές ομιλίες και συζητήσεις κορυφαίων νευροεπιστημόνων και πληροφορικών, με αποκορύφωμα τον κεντρικό ομιλητή, τον επίτιμο διδάκτορα του Τμήματος Πληροφορικής & Τηλ/νιών ΕΚΠΑ, Καθηγητή *Χρίστο Παπαδημητρίου*, Columbia University, του οποίου η ομιλία έχει τίτλο "Language, Brain, and Computation".\nΗ Ευρωπαϊκή πρωτοβουλία Human Brain Project (HBP – https://www.humanbrainproject.eu) βρίσκεται στο δεύτερο μισό της δεκαετούς διάρκειάς της και στοχεύει στη δημιουργία μιας ισχυρής ερευνητικής υποδομής για τις νευροεπιστήμες. Το έργο αντιστοιχεί σε μια από τις δυο μεγαλύτερες χρηματοδοτήσεις που έχουν δοθεί ποτέ σε ερευνητική προσπάθεια στην Ευρώπη. Το Τμήμα Πληροφορικής & Τηλ/νιών ΕΚΠΑ συμμετέχει από το ξεκίνημά του έργου συνεισφέροντας τεχνολογίες διαχείρισης και ανάλυσης δεδομένων.


3ο Φόρουμ Νεανικής Ηγεσίας – Cyprus Youth Council\n3ο Φόρουμ Νεανικής Ηγεσίας\nhttps://cyc.org.cy/wp-content/uploads/2019/03/Capture-3-706x1024.jpg 706 1024 Cyprus Youth Council Cyprus Youth Council https://cyc.org.cy/wp-content/uploads/2019/03/Capture-3-706x1024.jpg Μάρτιος 26, 2019 Μάρτιος 26, 2019\nLeadership is influence είναι το σύνθημα του 3ου Φόρουμ Νεανικής Ηγεσίας, το οποίο θα διεξαχθεί στις 30 Μαρτίου 2019, στην αίθουσα 010 του ΚΚΔ (κάτω από την καφετερία CAFÉ NERO) στο Πανεπιστήμιο Κύπρου, από τις 09:30 μέχρι και τις 14:00. Το φόρουμ αποτελεί έμπνευση και δημιουργία του κ. Γιάννη Κωνσταντίνου. Ο επίσημος διοργανωτής του 3ου Φόρουμ Νεανικής Ηγεσίας είναι η άτυπη ομάδα νέων Youth Business Network.\nΗ ανταπόκριση των παρευρισκομένων στο 2ο Φόρουμ Νεανικής Ηγεσίας έκανε απαραίτητη τη διοργάνωση και του 3ου Φόρουμ Νεανικής Ηγεσίας και το κατέστησε θεσμό.\nΦέτος το Φόρουμ Νεανικής Ηγεσίας πραγματοποιείται υπό την αιγίδα του Υφυπουργείου Ναυτιλίας. Κύρια ομιλήτρια του 3ου Φόρουμ Νεανικής Ηγεσίας θα είναι η κ. Νατάσα Πηλείδη, Υφυπουργός Ναυτιλίας.\nΣτο φετινό φόρουμ οι συμμετέχοντες θα έχουν την ευκαιρία να ακούσουν και να θέσουν τα ερωτήματά τους σε νέους ηγέτες και ηγέτιδες αλλά και σε καταξιωμένους οικονομολόγους, πολιτικούς επιστήμονες, επιχειρηματίες και αξιωματούχους.\nΤο ευρύ φάσμα των θεματικών του 3ου Φόρουμ Νεανικής Ηγεσίας συμπεριλαμβάνει:\nΤρέχουσες εξελίξεις στον τομέα της ναυτιλίας\nΝέοι ηγέτες και ηγέτιδες στην Ευρώπη του αύριο\nΚυπριακή Οικονομία: Προκλήσεις και Εισηγήσεις\nΕυρωπαϊκή Ένωση: Όραμα 2050\nΧαιρετισμό θα απευθύνουν ο πρόεδρος του Συμβουλίου Νεολαίας Κύπρου κ. Μάριος Φιλίππου, ο πρόεδρος του Youth Business Network κ. Αναστάσιος Βασιλείου και ο εμπνευστής και ιδρυτής του Φόρουμ Νεανικής Ηγεσίας κ. Γιάννης Κωνσταντίνου.\nΟι ενδιαφερόμενοι μπορούν να κρατήσουν τη θέση τους στέλνοντας το ονοματεπώνυμό τους στο ybncyprus@gmail.com.


Ανεπιθύμητος στη Νιγρίτα ο Πρόεδρος της Δημοκρατίας λόγω Μακεδονίας – Αύρωσε την επίσκεψη του – EVROS NEWS\nΕΣΠΑ: Πρόγραμμα ενίσχυσης 3 εκατ. ευρώ για ψαράδες ακριτικών περιοχών για Ηλεκτρονικές Συσκευές Διαβίβασης Δεδομένων 13 Μαρτίου 2021\nΈβρος: Οι Τούρκοι με πινακίδες σε 6 γλώσσες στα ελληνοτουρκικά σύνορα, καθοδηγούν τους λαθρομετανάστες 10 Φεβρουαρίου 2021\nΜελλοντικές εικόνες απ’ την Ορεστιάδα: Συνωστισμός εκατοντάδων λαθρομεταναστών στα ΑΤΜ Μυτιλήνης για είσπραξη επιδομάτων 5 Φεβρουαρίου 2021\nΟ επικεφαλής της αντιπολίτευσης Δημήτρης Καλαϊτζής ανακοίνωσε ευθύς εξ αρχής πως δεν πρόκειται να ψηφίσει υπέρ.\n«Ο Πρόεδρος των Σκοπίων έχει μια ξεκάθαρη θέση και λέει δεν υπογράφω. Ο δικός μας βολεύεται με την όλη κατάσταση και δεν αντιδρά και δεν εκφράζει άποψη για το θέμα.\nΠριν δυο χρόνια από την Αμφίπολη είχε πει η Μακεδονία είναι μία και είναι Ελληνική. Σήμερα μούγκα. Τίποτα. Εγώ προσωπικά δε θα ψηφίσω για την ανακήρυξη του ως επίτιμο δημότη,» δήλωσε χαρακτηριστικά ο κ. Καλαϊτζής.\nΑπό την πλευρά του, ο επικεφαλής της Λαϊκής Συσπείρωσης Χαράλαμπος Τερζίδης εξέφρασε την πεποίθηση πως θα πρέπει να ακυρωθεί η επίσκεψη του ΠτΔ στη Νιγρίτα και εξήγησε τους λόγους:\n«Πιστεύω ότι δεν χρειάζεται να έρθει ο κ. Παυλόπουλος. Φανταστείτε να έρθει και να υπάρχουν εντάσεις, ΜΑΤ και δακρυγόνα. Συντάσσομαι με αυτό που είπε ο κ. Καλαϊτζής. Να ενημερωθεί και να μην έρθει».\nΗ ανεξάρτητη δημοτική σύμβουλος Ευαγγελία Ευαγγελούδη, δήλωσε από την πλευρά της:\n«Επιθυμώ μόνο αυτός ο λαός της Νιγρίτας, να αποδώσει τιμές στους προγόνους του με ανιδιοτέλεια, ειλικρίνεια, περηφάνια και αποφασιστικότητα. Με λύπη μου, γιατί είναι αποτέλεσμα των συγκεκριμένων περιστάσεων, θα πω όχι στην ανακήρυξη σε επίτιμο δημότη».\nΟ δημοτικός σύμβουλος της συμπολίτευσης Λεωνίδας Ψαρράς υποστήριξε πως θα πρέπει να αποφευχθούν τα γιουχαΐσματα προς τον ΠτΔ, αλλά πως θα πρέπει να τον υποδεχθούν κρατώντας μαύρες σημαίες.\nΟ ανεξάρτητος δημοτικός Νίκος Πασχαλίδης διευκρίνισε πως η αρνητική του ψήφος βασίζεται στις εξελίξεις της δεδομένης συγκυρίας και όχι στην έλλειψη σεβασμού του θεσμού.\nΟ πρόεδρος της ΔΕΥΑ Βισαλτίας Μιχάλης Τσερβίστας, ψήφισε θετικά, υποστηρίζοντας τα εξής:\n«Ναι πρέπει να έρθει ο ΠτΔ. Ναι πρέπει να τιμήσει αυτή την πόλη. Ναι πρέπει να τον τιμήσουμε με τις τιμές που πρέπει».\nΆρχισαν τα όργανα και στην περιοχή μας μετά την ψήφιση…


Ελένη Γερασιμίδου: «Στεναχωρήθηκα! Δεν κατάλαβα τον λόγο που δεν προχώρησε η συνεργασία με τον Καπουτζίδη» - News - Youweekly\n'Μην πούμε όμως κάτι άλλο"\nNews 18.11.2021 16:25\nΚαλεσμένη στην εκπομπή «Ποιος είναι πρωινιάτικα» βρέθηκε η Ελένη Γερασιμίδου το πρωί της Πέμπτης (18/11). Η γνωστή ηθοποιός αναφέρθηκε μεταξύ άλλων στην συνεργασία της με τον Γιώργο Καπουτζίδη η οποία όμως τελικά δεν προχώρησε.\nΟι δηλώσεις της Γερασιμίδου για τον Καπουτζίδη\n«Στεναχωρέθηκα πολύ και δεν κατάλαβα τον λόγο που δεν προχώρησε η συνεργασία με τον Γιώργο Καπουτζίδη. Μην πούμε όμως κάτι άλλο, σας παρακαλώ πολύ.\nΔεν θέλω άλλο… Έπρεπε να μιλήσω την ώρα που μίλησα γιατί έπρεπε να πω ότι δεν φεύγω επεισοδιακά από καμία δουλειά. Ποτέ. Μέχρι εκεί… Έχω στεναχωρηθεί πάρα πολύ, γιατί είχα πει το «ναι» από τον περασμένο Γενάρη».\n«Είναι κάτι στενάχωρο και δεν θέλω να...» - Το σχόλιο του για την Ελένη Γερασιμίδου\nΓια την νέα του σειρά με τίτλο «Σέρρες» μίλησε ο Γιώργος Καπουτζίδης το πρωί του Σαββάτου (16/10) στην κάμερα της εκπομπής Open Weekend. Την ίδια στιγμή, ο ηθοποιός αναφέρθηκε και στο τέλος της συνεργασίας του με την Ελένη Γερασιμίδου.\n«Φέτος επιστρέφω τηλεοπτικά και με τη σειρά “Σέρρες” που πραγματεύεται έναν πατέρα και τη σχέση με τον ομοφυλόφιλο γιο του. Οι gay χαρακτήρες κατά την εφηβεία μου ήταν αντικείμενα χλευασμού, είτε ήταν αντικείμενα κακοποιητικών συμπεριφορών ή ξυλοδαρμού ή να είναι άνθρωποι στο περιθώριο. Αυτή τη φορά είναι στο προσκήνιο και σε πρώτο ρόλο.\nΧαίρομαι πολύ για αυτό, γιατί αντίστοιχα ένας έφηβος, όπως ήμουν και εγώ και δεν είχα τι αν δω και ήμουν λίγο χαμένος και έλεγα ή θα ζω το ένα ή θα ζω το άλλο! Ένας έφηβος τώρα θα μπορεί να δει τη ζωή ενός πατέρα με τον ομοφυλόφιλο γιο του και είναι κάτι πρωτοποριακό για την ελληνική τηλεόραση. Οι άντρες, ασχέτως σεξουαλικότητας, που έχουν διαβάσει το σενάριο έχουν συγκινηθεί πολύ. Θα κάνω ένα μικρό πέρασμα στη σειρά μου, αν και δεν είχα σκοπό να παίξω».\nΓια το «Παρά Πέντε»: «Χαίρομαι που στην περίοδο της καραντίνας ο κόσμος γελούσε που έβλεπε “Παρά Πέντε”».\nΓια την Eurovision: «Δεν ξέρω αν θα με δείτε φέτος στην Eurovision, αυτό είναι μία επιλογή της ΕΡΤ».\nΓια το ότι δεν θα συνεργαστεί με την Ελένη Γερασιμίδου: «Είναι κάτι στενάχωρο και δεν θέλω να το συζητήσουμε εδώ στο πόδι».\nΧείμαρρος η Γερασιμίδου μετά το τέλος συνεργασίας της με τον Καπουτζίδη - «Έκλαψα πολύ»


Πόσα κιλά μπορούμε να χάσουμε σε 1 μήνα - BORO από την ΑΝΝΑ ΔΡΟΥΖΑ - steaptv.com - Πόσο βάρος χάσει σε 7 μήνες\nΚι όμως υπάρχει λύση! Μπορούμε να πόσο βάρος χάσει σε 7 μήνες στα κιλά μας, χωρίς να προκαλέσουμε κάποιο σοκ στον οργανισμό και μάλιστα χωρίς να χρειαστεί να τον υποβάλλουμε σε βλαβερές δίαιτες. Ο καλύτερος τρόπος για να το πετύχουμε αυτό είναι να βάλουμε πρόγραμμα στο φαγητό μας: να τρώμε δηλαδή περισσότερα γεύματα, αλλά μικρότερες μερίδες. Με άξονα τη μεσογειακή διατροφή, μπορείτε να δημιουργήσετε δεκάδες παραλλαγές που να ταιριάζουν στον τρόπο ζωής σας, ώστε να μην κουραστείτε από την μονοτονία κάποιας δίαιτας.\nΕίναι αλήθεια ότι αδυνατίζουν γρηγορότερα αυτοί που έχουν πολλά κιλά να χάσουν κι αυτοί που κάνουν δίαιτα για πρώτη φορά; Είναι αλήθεια ότι αδυνατίζουν γρηγορότερα όσοι έχουν περισσότερα περιττά κιλά, διότι έχουν μεγαλύτερη ταχύτητα μεταβολισμού. Ακούγεται παράξενο, αλλά αυτό συμβαίνει επειδή ο μεταβολισμός είναι ανάλογος του βάρους. Όσο περισσότερα κιλά είμαστε, τόσο πιο εύκολα μπορούμε να τα χάσουμε. Αυτό βέβαια ισχύει μέχρι ενός σημείου, αφού ο μεταβολισμός θα μειωθεί καθώς θα ελαττώνεται και το βάρος.\nΥπάρχουν τροφές με τις οποίες χάνουμε λίπος από κοιλιά και ψωμάκια; «Μαγικές» τροφές που στοχοποιούν συγκεκριμένο σημείο του σώματος δεν υπάρχουν. Μία ισορροπημένη διατροφή θα οδηγήσει σε μείωση του ολικού λιπώδους ιστού, και με την κατάλληλη άσκηση μπορούμε να βελτιώσουμε συγκεκριμένα πόσο βάρος χάσει σε 7 μήνες, όπως είναι η κοιλιά και τα ψωμάκια. Σε τι βοηθάνε τα μικρά και συχνά γεύματα; Τα μικρά και συχνά γεύματα έχουν πολλαπλή χρησιμότητα σε μια διατροφή.\nΑρχικά, περιορίζουν το αίσθημα της πείνας ακόμα και αν κάνουμε κάποια υποθερμιδική δίαιτα. Τα πολλά γεύματα ενεργοποιούν τον μεταβολισμό, με αποτέλεσμα να καίμε περισσότερες θερμίδες κατά τη διάρκεια της ημέρας. Πόσο βάρος χάσει σε 7 μήνες, τρώγοντας μικρότερες μερίδες καταφέρνουμε να συρρικνώσουμε το στομάχι, με αποτέλεσμα να πεινάμε όλο και λιγότερο σταδιακά.\nΠώς μπορούμε να τρώμε λιγότερο φαγητό χωρίς να πεινάμε; Σημαντικό ρόλο σε μία δίαιτα παίζουν οι αδιάλυτες φυτικές πόσο βάρος χάσει σε 7 μήνες, που έχουν την ικανότητα να γεμίζουν το στομάχι χωρίς να είναι υψηλής θερμιδικής αξίας τροφές.\nΚαταναλώστε 5 μερίδες φρούτων και λαχανικών ημερησίως άφοβα και αυτομάτως θα έχετε περιορισμένη όρεξη για φαγητά υψηλής ενεργειακής αξίας. Πόσα κιλά πρέπει να χάνω το μήνα για να μην πόσο βάρος χάσει σε 7 μήνες πρόβλημα υγείας και για να μην τα ξαναβάλω; Ιδανική απώλεια βάρους είναι 3.\nΙδανικά, μετά κανονική απώλεια βάρους νηπίων μία δίαιτα πρέπει να υπάρχει ένα διάστημα ελεγχόμενης συντήρησης, ώστε να μειωθεί η πιθανότητα επαναπρόσληψης των χαμένων κιλών.\nΠλαστική Χειρουργική από Απώλεια Βάρους - steaptv.com\nΑπώλεια Βάρους: Τι θα Συμβεί Μετά; Ελπίδες αποτελεσματικής αντιμετώπισης της κολπικής μαρμαρυγής με απιξαμπάνη | steaptv.com 5 τρόποι καθαρισμού του φούρνου από το λίπος και τον οπτάνθρακα - 10porcom Κετο Δίαιτα (κετο Δίνει) - κάψουλες αδυνατίσματος OxyELITE Pro - OLD Version Εύκολη απώλεια βάρους σε ένα μήνα\nΝα είστε επιλεκτικός στο ψωμί. Πιθανόν επίσης να τρως απερίσκεπτα...\nΓειά σας! Επιπλέον, η άσκηση βελτιώνει το μεταβολισμό και το...\nΠιείτε 1,5 φλιτζάνι αυτού του χυμού, με το γεύμα σας....\nΤι θα συμβεί στο σώμα σας αν περπατάτε 30 λεπτά κάθε μέρα (video) - steaptv.com\nΝα εκτελείς με σωστή τεχνική και σωστό ρυθμό τις ασκήσεις....\nΕκεί θα βρείτε δηλώσεις από dieters και από γιατρούς των...\nΕίναι απαραίτητο να δοθεί προσοχή στις αντενδείξεις του τζίντζερ. Μπορείτε...\nΚρατήστε στο φάσμα των κτύπων της καρδιάς ανά λεπτό και...


Γενικές πληροφορίες»Αναπτύσσοντας τη λεπτή κινητικότητα\nΑναπτύσσοντας τη λεπτή κινητικότητα\nΗ λεπτή κινητικότητα χρησιμοποιείται σε δραστηριότητες που απαιτούν την κίνηση μικρών μυών στα χέρια. Αυτές οι δραστηριότητες περιλαμβάνουν τον χειρισμό μικρών αντικειμένων όπως χάντρες, το σωστό κράτημα του μολυβιού, κόψιμό με ψαλίδι και το κούμπωμα, ξεκούμπωμα ρούχων.\nΓιατί κάποια παιδιά έχουν δυσκολίες στην λεπτή κινητικότητα;\nΤα παιδιά σήμερα, τείνουν να ασχολούνται περισσότερο με τα βίντεο-παιχνίδια και τους ηλεκτρονικούς υπολογιστές, και πολύ λιγότερο χρόνο με παιχνίδια που βοηθούν στη σωστή ανάπτυξη της λεπτής κινητικότητας. Αυτό οδηγεί στην υπανάπτυξη των μικρών μυών στα χέρια. Η υπανάπτυξη αυτών των μυών, μπορεί να οδηγήσει σε δυσκολίες στη γραφή. Κάποια παιδιά μπορεί να εμφανίσουν καθυστέρηση στην ανάπτυξη της λεπτής κινητικότητας, λόγω κάποιας αναπτυξιακής διαταραχής ή κάποιας άλλης δυσκολίας όπως σύνδρομο Down ή εγκεφαλική παράλυση.\nΔραστηριότητες για την ανάπτυξη κινητικών δεξιοτήτων\nΚεκλιμένες επιφάνειες: οι κεκλιμένες επιφάνειες βοηθούν στην ανάπτυξη των μικρών μυών στην παλάμη και στον καρπό καθώς και των μεγάλων μυών στο χέρι και στην πλάτη. Οι μεγάλοι μύες είναι απαραίτητοι γιατί παρέχουν σταθερότητα την ώρα που κάνουμε δραστηριότητες για τις οποίες απαιτείται η χρήση λεπτής κίνησης.Ο σχεδιασμός και το χρωμάτισμα σε ένα τρίποδο ή ένα χαρτί κολλημένο στον τοίχο είναι δύο εύκολοι τρόποι για να χρησιμοποιήσετε κεκλιμένες επιφάνειες.¶λλες δραστηριότητες είναι η ζωγραφική ή τα παιχνίδια με αφρό ξυρίσματος στα πλακάκια που βρίσκονται γύρω από τη μπανιέρα, το ‘βάψιμο’ ενός φράχτη με νερό και πινέλο, ή το κόλλημα διαφόρων μαγνητών στο ψυγείο.\nΣκίσιμο και τσαλάκωμα: το σκίσιμο και το τσαλάκωμα χαρτιού βοηθά στην ανάπτυξη των μικρών μυών της παλάμης, (των ίδιων μυών που χρησιμοποιούμε στη γραφή).Βάλτε το παιδί σας να σκίσει μια εφημερίδα με τα δάχτυλά του και να την μετατρέψει σε μπάλες για να κάνετε κάποια κατασκευή (όπως σκιάχτρο ή χιονάνθρωπο), ή απλά να τα χρησιμοποιήσετε σαν μπάλες τις οποίες πετάτε στο καλάθι. Στη συνέχεια, βάλτε το παιδί να τσαλακώνει χαρτί μόνο με το ένα χέρι. Στο τέλος, βάλτε το παιδί σας να σκίσει χαρτομάντιλα και να κάνει με τα κομμάτια πολύ μικρά μπαλάκια, χρησιμοποιώντας τις άκρες των δακτύλων του. Κολλήστε αυτά τα μπαλάκια σε ένα χαρτόνι για να φτιάξετε μια εικόνα.Μια παρόμοια δραστηριότητα είναι, να σκίσει το παιδί χρωματιστά χαρτιά ή χαρτομάντιλα και να τα κολλήσει σε διάφορα αντικείμενα για να φτιάξει μωσαϊκό.\nΠαλαμιαίος χειρισμός: περιλαμβάνει τη χρήση όλων όσων είπαμε παραπάνω για τη λεπτή κινητικότητα. Βασιζόμαστε στον παλαμιαίο χειρισμό πολλές φορές κατά τη διάρκεια της ημέρας. Ένα παράδειγμα είναι όταν βάζουμε κέρματα στον αυτόματο πωλητή. Κρατάμε όλα τα νομίσματα στην παλάμη του χεριού μας (παλαμιαία σύλληψη). Καθώς βάζουμε τα νομίσματα στον αυτόματο πωλητή, πιάνουμε κάθε νόμισμα, ένα την φορά, με τις άκρες του αντίχειρα και τoυ δείκτη, ενώ ταυτόχρονα κρατάμε τα υπόλοιπα χρήματα ασφαλή στην παλάμη μας με την βοήθεια του παράμεσου και του μικρού δάχτυλου. Το παιδί μπορεί να κάνει εξάσκηση με το να βάζει νομίσματα σε έναν κουμπαρά. Φτιάξτε ένα παιχνίδι για να δείτε πόσα μικρά αντικείμενα όπως είναι τα νομίσματα, μπάλες από βαμβάκι ή μικρά κομμάτια παιχνιδιών μπορεί το παιδί να χειριστεί στις παλάμες του.Ξεκινήστε με ένα αντικείμενο και σταδιακά αυξήστε τον αριθμό τους, όσο το παιδί βελτιώνεται.\nΣχεδιάζοντας και χρωματίζοντας: συχνά τα παιδιά χρησιμοποιούν μολύβια, κηρομπογιές και μαρκαδόρους πριν να είναι έτοιμα να χειριστούν σωστά αυτά τα αντικείμενα.Αυτό μπορεί να οδηγήσει στο να συνηθίσουν να κρατάνε με λάθος τρόπο το μολύβι και να δυσκολεύονται μετέπειτα.Για να βοηθήσετε το παιδί σας να μάθει το σωστό τρόπο λαβής, δώστε του εργαλεία γραφής τα οποία θα βοηθήσουν στο σωστό τρόπο ανάπτυξης της λεπτής κινητικότητας. Μια κοντή κηρομπογιά θα μπορούσε να βοηθήσει το παιδί να χρησιμοποιήσει περισσότερο την λεπτή κίνηση παρά όλο το χέρι. Το να ζωγραφίζουν και να σχεδιάζουν σε κεκλιμένο επίπεδο όπου τοποθετείται ο καρπός στη σωστή γωνία και βοηθά την παλαμιαία σύλληψη, ή χρήση μιας κιμωλίας σε σχήμα αυγού συμβάλλει στη σωστή ανάπτυξη της λεπτής κινητικότητας.


Παπαγάλος TV: Η θεραπεία της Shakira!!!\nΗ sexy τραγουδίστρια με τις υπέροχες καμπύλες αποκάλυψε πως εδώ και 9 χρόνια πάει σε ψυχολόγο, προκειμένου να καταφέρει να ξεπεράσει τα αρνητικά συναισθήματα που έχει για το σώμα της.\nΗ ίδια είπε: «Με βοήθησε πάρα πολύ σε διάφορες φάσεις της ζωής μου, τόσο στις κρίσεις που περνούσα με την εμφάνισή μου όσο και στις σχέσεις μου. Ο ψυχολόγος μου μού εξήγησε γιατί συμπεριφερόμουν με συγκεκριμένο τρόπο σε κάποια θέματα, και με βοήθησε να αποβάλω μεγάλο μέρος από το άγχος μου. Είναι πολύ "απελευθερωτικό" το να περνάς μια ώρα μιλώντας σε κάποιον και να μην σε νοιάζει μήπως ακουστείς... κάπως. Με βοήθησε να καταλάβω τον εαυτό μου. Μερικές φορές μου αρέσει να μιλάω στον ψυχολόγο μου για μια ώρα την ημέρα, έχει γίνει μέρος της καθημερινότητάς μου».\nΗ Shakira παραδέχθηκε πως η θεραπεία την βοήθησε να βελτιώσει τον εσωτερικό της κόσμο, όμως καθημερινά ιδρώνει ατελείωτες ώρες στο γυμναστήριο προκειμένου να αποκτήσει και μια «εξωτερική» εικόνα που θα της αρέσει εξίσου με την «εσωτερική».\ndaskalos 31 Μαρτίου 2010 - 9:03 π.μ.


Καθαρά Δευτέρα | Κούλουμα | Αστρολογικό Blog Ταρωτώ\nΜΕΝΤΙΟΥΜ ΑΡΗΣ 16 Φεβρουαρίου 2018\nΚαθαρά Δευτέρα. Η Καθαρά Δευτέρα είναι η έναρξη της Μεγάλης Τεσσαρακοστής, της νηστείας του ακολουθείται για το Πάσχα. Για τους λαογράφους θεωρείται το τέλος των βακχικών εορτών της Αποκριάς, οι οποίες ξεκινούσαν την Τσικνοπέμπτη και σταματούσαν την Καθαρά Δευτέρα.\nΣε πολλές περιοχές της Ελλάδος την Καθαρά Δευτέρα «καθαρίζουν» ό,τι απόμεινε από τα μη νηστίσιμα φαγητά της αποκριάς ενώ σε άλλα μέρη της Ελλάδας, όπως π.χ. στην Ήπειρο, οι νοικοκυρές καθαρίζουν τις κατσαρόλες και όλα τα χάλκινα σκεύη από τα λίπη της αποκριάς με ζεστό σταχτόνερο μέχρι ν’ αστράψουν και βάφουν άσπρα τα πεζοδρόμια. Τα πιάτα της ημέρας εκείνης περιλαμβάνει νηστίσιμα, ως αποτοξίνωση από το πλούσιο φαγοπότι της Αποκριάς. Λαγάνες, ταραμάς, ελιές, οστρακοειδή, και η φασολάδα, βρίσκουν τη τιμητική τους.\nΔείτε και αυτό: Τεστ: Πόσο Ζηλιάρης Είσαι;\nΟ γιορτασμός της Καθαρής Δευτέρας σε πολλές περιοχές ονομάζεται Κούλουμα. Η σημασία της λέξης κούλουμα έχει λατινική προέλευση. (κολούμνα = κολώνα ή κούμουλους = σωρός, κορυφή). Η αλβανική προέλευση (κόλουμ = καθαρός). Σημαντικό συμπλήρωμα της Καθαρής Δευτέρας αποτελεί και το πέταγμα του χαρταετού. Με τα διάφορα χρώματα και πολύπλοκα σχέδια! Από μικρούς και μεγάλους, για να διώξουν μακριά κάθε στεναχώρια του χειμώνα, μια και μπαίνει η άνοιξη! Είναι όλα πιο χαρούμενα και ευχάριστα λόγω της ανθοφορίας και της βελτίωσης του καιρού.\nΗ έντονη αθυροστομία και η καυστική σάτιρα είναι από τα χαρακτηριστικά της Καθαρής Δευτέρας σε πολλές περιοχές της Ελλάδος όπως και οι βλάχικοι γάμοι, και τα αλευρώματα καθώς και τα πειράγματα. Ο χορός και το γλέντι δε λείπουν από καμιά γειτονιά της Ελλάδος αφού αυτό προετοιμάζει τους πιστούς για τη μεγάλη σαρακοστή και τη νηστεία που ακολουθεί.\nΑληθινές Προβλέψεις μόνο από το Ταρωτώ Μαντικές Τέχνες\nΠώς η συνάντηση Ήλιου & Ερμή στις 17 Φεβρουαρίου θα επηρεάσει το ζώδιο σας αυτή την εβδομάδα


Οικεγενιακό Δωμάτιο | Ξενώνας Περδικούλη\nΤα οικογενειακά δωμάτιά μας βρίσκονται στο ισόγειο. Διαθέτουν όλες τις απαραίτητες αναίσεις για να σας προσφέρουν μία υπέροχη διαμονή. Στα δωμάτια θα βρείτε ένα διπλό κρεβάτι και μία κουκέτα ενώ, επίσης, είναι εξοπλισμένα με κουζινάκια και τον απαραίτητο εξοπλισμό για μαγειρική. Μπορείτε να απολαύσετε τον πρωινό, μεσημεριανό ή βραδινό στο μπαλκόνι με θέα τον κήπο του Ξενώνα.\nΟι κοινόχρηστοι χώροι καθώς και το BBQ είναι διαθέσιμοι για όλους του επισκέπτες του Ξενώνα μας.


Mi-28UB Havoc Εκπαιδευτικό-επιθετικό ελικόπτερο - RedStar\nMi-28UB Havoc Εκπαιδευτικό-επιθετικό ελικόπτερο\nΦωτογραφία από την προσωπική συλλογή του Κωνσταντίνου Πανιτσίδη\nΗ ανάπτυξη του εκπαιδευτικού- επιθετικού ελικοπτέρου Mi-28UB (izdelie 298) με βάση το Mi-28N ξεκίνησε το 2010.\nΜε κύριο σκοπό την δημιουργία ενός εκπαιδευτικού Ε/Π το όποιο να διατηρεί ταυτόχρονα όλες της δυνατότητες ενός επιθετικού ελικοπτέρου κατάλληλο για την εκπαίδευση πιλότων.\nΤο 2016, το Υπουργείο Άμυνας της Ρωσίας υπέγραψε σύμβαση με την JSC “Ελικόπτερα της Ρωσίας” για την απόκτηση 40-60 Mi-28UB . Σύμφωνα με τους όρους της σύμβασης μέχρι το τέλος του 2018 οι ρώσικες VKS (πρώην VVS) θα παραλάβουν τα πρώτα 24 Ε/Π Mi-28UB.\nΗ διάφορες του Ε/Π: 1. Αεροδυναμικό κάλυμμα κεραίας καθοδήγησης βλημάτων. 2. Συστημα FLIR (TV καμερα υψηλής ευκρίνειας). 3. Ήλεκτρο-οπτικό σκοπευτικό σύστημα τύπου GOES-520. 4. Mονόκαννο πυροβόλο, 2Α42 των 30 mm τοποθετημένο σε πυργίσκο κάτω από την άτρακτο. Το πυροβόλο αυτό μπορεί να μετακινηθεί κατά ±110 μοίρες οριζοντίως και κατά +13 ως - 45 μοίρες καθέτως. 5. Φέρει μεγαλύτερες διαστάσεις του θαλάμου διακυβερνήσεως και του αλεξήνεμου του δεύτερου θαλάμου διακυβερνήσεως. 6. Το σύστημα προσγείωσης είναι τριών σημείων, μη ανασυρόμενο, με κατευθυνόμενο οπίσθιο τροχό και επίσης παρέχουν προστασία κατά την πρόσκρουση του Ε/Π με το εδάφους μέχρι και 12 m/sec. 7. Ραντάρ τύπου ΝΟ-25 «Arbalet» τοποθετημένο στον άξονα περιστροφής του κύριου στροφείου. 8. Συσκευή παρεμβολών. 9. Στους τέσσερις πτερυγικούς πυλώνες το Ε/Π µπορεί να µεταφέρει µεγάλη ποικιλία οπλισµού. 10. Προωθητικο συστημα τυπου VK-2500-2. 11. Για περιορισμό της υπογραφής IR φέρει προστατευτικά καλύμματα στα ακροφύσια εξαγωγής των καυσαερίων. 12. Δομικά το Ε/Π τροποποιήθηκε ελαφρώς και βελτιώθηκε σε αρκετά σημεία. 13. Κάτω κεραία επικοινωνίας. 14. Κεραία δορυφορικού συστήματος πλοήγησης. 15. Ανω κεραία επικοινωνίας. 16. Ενδιάμεσος μιωτηρας. 17. Καθετω σταθερω. 18. Οριζοντιο πτερωμα. 19. Το ουραίο στροφείο αποτελείται από δύο ζεύγη πτερυγίων, τα οποία σχηµατίζουν µεταξύ τους γωνιά 55ο, για την µείωση του ακουστικού ίχνους του Ε/Π. 20. Κιβώτιο υποπολλαπλασιασµού στροφών ουραίων στροφείων. 21. Ουραίος τροχός\nΦέρει διπλό σύστημα έλεγχου Ε/Π με βάση των υδρο-μηχανικων συστημάτων. Έτσι το Ε/Π μπορεί να ελεγχθεί από οποιοδήποτε θάλαμο διακυβερνήσεως. Το σύστημα αυτό απουσιάζει από την έκδοση Mi-28N. Στην θέση του συγκυβερνήτη/χείριστη-πυροβολητή εγκαταστάθηκε ο εκπαιδευτής ενώ στην θέση του κυβερνήτη ο εκπαιδευμένος πιλότος. Το ελικόπτερο είναι εξοπλισμένο με καινούργια καθίσματα (με αυξημένη αντοχή κατά την πρόσκρουση του σε έδαφος) παρέχοντας προστασία κατά την πρόσκρουση του Ε/Π με το εδάφους.\nΗ πρώτη πτήση του πρωτότυπου πραγματοποιήθηκε στις 9 Αυγούστου 2013.\nΤΥΠΟΣ Εκπαιδευτικό - επιθετικό ελικόπτερο\n2 x 1.660\nΠρακτική εμβέλεια, km 450\nΒαθμός ανόδου, m/min 816\nΈνα πυροβόλο 2A42 των 30 mm με 300 βλήματα. Βάρος οπλικού φορτίου-1.605 kg. Φορείς μεταφοράς οπλισμού 4. Δυνατότητα μεταφοράς μέχρι 4 x 4 αντιαρματικά βλήματα Shtorm η Ataka-V, 2 φορείς UB-20-57 (20 x 55 mm) η UB-20-80 (20 x 80mm) η 2 x NUR των 130 mm. Δυνατότητα μεταφοράς 2 x 2 πύραυλους αέρος-αέρος R-60. Ατρακτίδια πυροβόλων με διαμέτρημα 23 mm η οβιδοβόλο διαμετρήματος 30 mm η ατρακτίδια πυροβόλων με διαμέτρημα 12,7 mm η των 7,62 mm, βόμβες των 500 κιλών. Δυνατότητα μεταφοράς ειδικού εξοπλισμού ναρκοθέτησης. Ικανότητα μεταφοράς μέχρι 16 αντιαρματικά βλήματα Vikhr'.


Νίκος Τζουβάρας: ΤΑΞΙΔΙΑ\nΒουλγάρα ο ορεινός όγκος που βρίσκεται στα όρια των Δήμων Σοφάδων και Καρδίτσα. Το όνομα φαίνεται να το πήρε από την συντριβή των υπολειμμάτων της στρατιάς των Βουλγάρων του Σαμουήλ, που υποχώρησαν από το Σπερχειό μετά την ήττα τους εκεί από τους Βυζαντινούς υπό τον Νικηφόρο Ουρανό. Βόρεια της Βουλγάρας τα Βουλγαρομνήματα (1585μ.), εκεί που θάφτηκαν, και έτσι έμειναν οι ονομασίες σε ανάμνηση της μεγάλης μάχης. Σύνηθες σημείο αφετηρίας για τους ορειβάτες είναι το διάσελο Ζαχαράκη (υψόμετρο 1300 μέτρα).–Την πέτρινη βρύση πρώτα έχτισε ο Κώστας Ζαχαράκης από την κοντινή Ρεντίνα. Γεννημένος το 1788 έγινε αργότερα μέλος της Φιλικής Εταιρίας. Τον σκότωσαν οι Τούρκοι στα Τρίκαλα το 1822.\nΑφήνοντας το χωριό Βαθύλακος χτισμένο σε υψόμετρο 800 μέτρων περίπου ξεκινάμε για την ψηλότερη κορυφή της Βουλγάρας που έχει υψόμετρο 1654 μέτρα. Μέχρι εκεί ακολουθούμε την δασωμένη κορυφογραμμή που σε πολλά σημεία προσφέρει όμορφη θέα στις απότομες βορειοδυτικές πλαγιές.


ΣΑΒΒΑΤΟΚΥΡΙΑΚΟ ΑΓΑΠΗΣ 13/06 – 14/06/2015\nΑρχική σελίδα Άρθρα Αστρολογική Επικαιρότητα Σαββατοκύριακο Αγάπης 13/06 – 14/06/2015\n<p>Ένα σαββατοκύριακο με την Σελήνη στον Ταύρο, δεν μπορεί παρά να είναι παθιάρικο, ερωτικό, αισθησιακό! Θα έχει και λίγη κτητικότητα, έτσι; Δεν είναι κακό, η αγάπη θέλει και τα νάζια της, θέλει και τις αποδείξεις της για να ριζώσει και να ανθίσει. Θα είμαστε όλοι πολύ κοινωνικοί, λογικό με την Αφροδίτη και τον Δία στον Λέοντα, και μάλιστα με πολύ θετικές όψεις. Δώστε λίγη προσοχή σε «παράξενες όψεις, που θα διαχύσουν όμορφη ενέργεια αυτό το διήμερο: η Αφροδίτη από τον Λέοντα θα είναι σε εξάγωνο με τον Βόρειο Δεσμό στον Ζυγό, εξαιρετική επιρροή για νέους έρωτες, με μεγάλη σημασία! Επίσης ένα ήμισυ του τετραγώνου που κάνει η Αφροδίτη με τον Άρη από τους Διδύμους, μπορεί να είναι η καραμπόλα που θα μας στείλει σε νέες αγκαλιές! Ας δούμε αναλυτικά τι περιμένει το κάθε ζώδιο στο ερωτικό παιχνίδι.\nΕίστε πολύ κοινωνικοί αυτόν τον καιρό και καλά κάνετε. Ειδικά την Κυριακή, με την απόλυτη σύνοδο του Ήλιου με τον κυβερνήτη σας τον Άρη στους Διδύμους, η δημοτικότητά σας εκτοξεύεται. Κάντε οι αδέσμευτοι μετρημένα βήματα στο φλερτ, στοχοποιείστε την αγάπη, μην παίζετε δεξιά και αριστερά, προσηλωθείτε σε ένα ποθητό πρόσωπο και θα δείτε ότι θα έχετε επιτυχία. Οι δεσμευμένοι προσέξτε λίγο τις αφορμές για ζήλια και καυγά. Σας έλκουν γενικά πολύ οι Λέοντες και οι Δίδυμοι.\nΗ Σελήνη στο ζώδιό σας είναι εγγύηση για άκρατο συναισθηματισμό! Είστε πολύ δημιουργικοί, κυνηγάτε την ομορφιά, μετράει αυτή τη στιγμή πολύ για εσάς κάθε λέξη που θα πει ο σύντροφός σας ή το άτομο που σας ενδιαφέρει, μια όμορφη στιγμή μπορεί να σας στείλει στα ουράνια, μια αστοχία θα σας στοιχίσει πολύ γιατί δεν έχετε και μεγάλη διάθεση για συγγνώμες. Οι αδέσμευτοι έχετε μια ροπή προς την επανασύνδεση με κάποιον παλιό σύντροφο και σας έλκουν ιδιαίτερα οι Αιγόκεροι, με τους οποίους μοιράζεστε κοινά πάθη.\nΕίστε και αυτό το διήμερο σε μεγάλη κινητικότητα, όπως όλον αυτόν τον καιρό, μιας και φιλοξενείτε και τον Ήλιο και τον Ερμή και τον παντοδύναμο Άρη. Παρά το ότι ο Ερμής έχει γυρίσει ορθός, εξακολουθείτε να έχετε θέματα με το παρελθόν, λόγω ανάδρομου Κρόνου. Είστε γεμάτοι διάθεση να φλερτάρετε, με πολύ δυναμισμό, ταυτοποιείτε κατά κάποιον τρόπο το παιχνίδι του έρωτα με μια τάση για εξουσία. Σας έλκουν αφόρητα οι Λέοντες και οι Κριοί.\nΠολύ δυνατό αυτό το σαββατοκύριακο για τους Καρκίνους! Η Σελήνη σας δυσκολεύει ίσως λίγο με ένα τετράγωνο με την Αφροδίτη, ωστόσο θα σας χαρίσει αναπάντεχες ηδονές, με το τρίγωνο που πραγματοποιεί με τον Πλούτωνα, αλλά και το εξάγωνο με τον Ποσειδώνα. Ίσως ο ανάδρομος Κρόνος στον φιλικό σας Σκορπιό να κινητοποιήσει το παρελθόν με παράξενους τρόπους. Σας έλκουν τα ζώδια του υγρού κόσμου, Ιχθείς και Σκορπιοί, αλλά και οι Ταύροι.\nΜε την Σελήνη στο τετράγωνο με την Αφροδίτη, το Σάββατο, θα έχετε κάποιες δυσκολίες, που δεν θα είναι ικανές να σας αποδομήσουν όμως ψυχολογικά. Η εκπληκτική σύνοδος του Ήλιου με τον Άρη, που ολοκληρώνεται την Κυριακή, θα σας κάνει να έρθετε πολύ κοντά με Διδύμους και Κριούς, ενώ και με τους Αιγόκερους θα έχετε πολλά να πείτε. Δώστε σημασία στην διαίσθησή σας, μην αφεθείτε χωρίς άμυνες στο φλερτ, ο Κρόνος είναι σε τετράγωνο με το ζώδιό σας και ανάδρομος, ίσως σας φέρει προβλήματα.\nΟ Ερμής επιτέλους ορθός, σε πολύ επικοινωνιακό ζώδιο, και ακριβώς στην «χώρα» των σχέσεων και των συνεργασιών, ανοίγει διάπλατα τις οδούς για νέα φλερτ και εντελώς αναπάντεχες και όμορφες σχέσεις. Αυτό το διήμερο πρέπει να είστε πολύ ενεργητικοί. Όσοι είστε σε σχέση φροντίστε να πάρετε τις πρωτοβουλίες που θα την ανανεώσουν, δεν είναι κακό να κάνετε μια έκπληξη στο ταίρι σας. Για τους αδέσμευτους βέβαια, αλλάζει όλο το σκηνικό. Σας έλκουν οι Ζυγοί και οι Ταύροι, αλλά και οι Δίδυμοι.\nΠολλές και κάπως αντιφατικές επιρροές ίσως να σας στοιχίσουν λίγο σε σοβαρότητα! Είχατε για πολύ καιρό κλειστεί κάπως, και τώρα με την Αφροδίτη στον Λέοντα, το σπάτε το λουρί! Ειδικά για τους Ζυγούς, η καλή σχέση της Αφροδίτης με τον Βόρειο Δεσμό σημαίνει πάρα πολλά. Το μέλλον, με την μορφή και ενός έρωτα, πάλλεται δυνατά και σας δίνει σήμα. Ακολουθείστε το πεπρωμένο, αυτό μπορεί να εκφράζεται μέσα από έναν όμορφο έρωτα. Έλκεστε τρελά από δυνατά ζώδια, όπως οι Λέοντες και οι Αιγόκεροι.\nΠολύ δυναμικό διήμερο για το ζώδιό σας! Σας έχει κάνει την τιμητική του επίσκεψη ο ανάδρομος Κρόνος, και αυτό ίσως λίγο να σας ρίχνει την διάθεση, με ενασχόληση με το παρελθόν. Αφοσιωθείτε εσείς στο μέλλον και ο Κρόνος θα σιγήσει. Είστε σε πολύ καλή επικοινωνία με τους Καρκίνους, δείτε πώς μπορεί να εξελιχθεί μια σχέση με αυτό το ζώδιο. Οι δεσμευμένοι προσέξτε να μην δώσετε αφορμή στο ταίρι σας να ζηλέψει κάποια παλιά σας σχέση.\nΕλεύθεροι επιτέλους από τον Κρόνο, δίνετε τον καλύτερό σας εαυτό! Έχετε και πολύ όμορφες όψεις του κυβερνήτη σας, του Δία, από τον φιλικό σας Λέοντα να σας βοηθάνε, και μοιάζει ότι όλη εκείνη η αναστάτωση που κυριάρχησε, θα εξαφανιστεί! Είστε πολύ κοντά με Λέοντες και Υδροχόους, είστε γεμάτοι αισιοδοξία, αλλά και προσωπική γοητεία, και αυτό φαίνεται, πολλοί θα σας πουν ότι ομορφύνατε και θα έχουν δίκιο, ένα εσωτερικό φως αντανακλά την εσωτερική σας ωραιότητα.\nΜε τον κυβερνήτη σας τον Κρόνο να έχει εισέλθει ανάδρομος στον 11ο Οίκο σας, κάπως πλήττεται η διάθεσή σας να ξανοιχτείτε σε νέες γνωριμίες. Υπάρχουν όμως πολλές πλανητικές βοήθειες που δεν θα σας αφήσουν να βυθιστείτε σε κανενός είδους μοναξιά. Έχετε πολύ καλή σχέση με την προσωπική σας λίμπιντο, και αυτό πάντα σας κάνει να έχετε ορθές επιλογές, αν ακούτε το σώμα σας και τις παρορμήσεις του. Σας έλκουν πολύ οι Ζυγοί και οι Ταύροι, αλλά και οι Σκορπιοί.\nΈχετε πολύ όμορφες όψεις να φωτίζουν και τους τρεις κυβερνήτες του ζωδίου σας, Ουρανό, Ερμή και Αφροδίτη και μπορείτε επιτέλους να αφεθείτε στο παιχνίδι του έρωτα. Σας έλκουν οι απέναντι, δηλαδή οι Λέοντες, με τους οποίους πάντα έχετε εξαιρετική χημεία. Είστε πολύ κοινωνικοί και αυτό θα μεταφραστεί και σε νέες γνωριμίες, αρκεί να δώσετε και ένα κάποιο σήμα ότι είστε διαθέσιμοι.\nΌσο και να τετραγωνίζει ο Ποσειδώνας το φλερτ, με δυσαρμονική όψη με τον Ερμή, η Σελήνη είναι εδώ και αυτό το διήμερο ξεφεύγετε για τα καλά στα υγρά μονοπάτια του έρωτα! Έχετε κάνει μια πολύ θετική αλλαγή στην εμφάνισή σας, ίσως να έχετε σμιλέψει την σιλουέτα σας, και αυτό σας αποφέρει θαυμασμό από τους άλλους, οπότε οι αδέσμευτοι, κυκλοφορείστε και απολαύστε το φλερτ! Οι δεσμευμένοι προσέξτε λίγο τις εντάσεις και όλα θα πάνε καλά.


Οι νέοι Παρθενώνες στα ξερονήσια είναι μόνο για πρόσφυγες και μετανάστες; Είμαστε σίγουροι; Άρθρο γνώμης: Του Γιάννη Τεκίδη | Eptanews.gr\nΟι νέοι Παρθενώνες στα ξερονήσια είναι μόνο για πρόσφυγες και μετανάστες; Είμαστε σίγουροι; Άρθρο γνώμης: Του Γιάννη Τεκίδη\nΚαθόλου σίγουροι. Αν ληφθούν, λέει, όλα τα κατάλληλα μέτρα και δημιουργηθούν και οι ανάλογες υποδομές, μια χαρά θα είναι να τους στείλουμε εκεί, απεφάνθη προχθές ο Μάκης Βορίδης, ο τσεκουράτος υπουργός αγροτικής ανάπτυξης αναφερόμενος στο προσφυγικό. Ο ίδιος πριν λίγο καιρό σε δημόσια συνέντευξη του είχε αναπτύξει και την…βαθιά δημοκρατική άποψη ότι αν χρειαστεί πρέπει να λάβουμε θεσμικά και συνταγματικά μέτρα αποτροπής οιασδήποτε πιθανότητας επιστροφής στη διακυβέρνηση του τόπου, των αριστερών μιασμάτων.\nΕύλογο και το ερώτημα, άραγε να μην αντιλαμβάνεται ο φιλελεύθερος Κυριάκος που οδηγεί το σημερινό εκτροφείο επικίνδυνων για την δημοκρατία και τη συνταγματική νομιμότητα, ακροδεξιών αντιλήψεων, θέσεων και πρακτικών που ερωτοτροπούν ανενδοίαστα με τις φασιστικής κοπής προσεγγίσεις επίλυσης των ζητημάτων που ταλανίζουν τη χώρα; Και αν ο ίδιος λησμονεί την ιστορία και τα σκληρά βιώματα του παρελθόντος, δεν φροντίζουν κάποιοι στο κόμμα του να του το υπενθυμίζουν;\nΣτη συντηρητική παράταξη υπάρχουν και σοβαρά πρόσωπα, άσχετα αν σήμερα βιώνουν το πολιτικό περιθώριο λόγω της ακροδεξιάς κυριαρχίας εντός της, τα οποία θα έπρεπε να κρούουν τον κώδωνα του κινδύνου στον αρχηγό τους. Δυστυχώς το πρόσταγμα στη σημερινή ΝΔ που έχει κυριολεκτικά μετατραπεί όσον αφορά την ατζέντα και τις προτεραιότητες της σε ΛΑΟΣ του Γ. Καρατζαφέρη, το έχει το ακροδεξιό πολιτικό της προσωπικό πρώτης γραμμής. Στο άκουσμα και μόνο για την απομόνωση και των εγκλεισμό σε ερημονήσια των επικηρυγμένων αυτού του πλανήτη, αυτών που θα …αλλοιώσουν τον πολιτισμό μας και θα μαγαρίσουν με τα βρώμικα χνώτα τους τον ολοκάθαρο αέρα μας, ρίγη συγκίνησης τους πλημμύρισαν, αναλογιζόμενοι και τις παλιές ένδοξες εποχές των ιδεολογικών τους προγόνων. Τότε που οι… απάτριδες ερυθροί πράκτορες της Μόσχας έπρεπε να απομονωθούν από το κοινωνικό σύνολο και να διαπαιδαγωγηθούν με τα εθνικά νάματα του… γνήσιου πατριωτισμού. Τότε που ακόμη και ο Π. Κανελλόπουλος συνεπαρμένος από την εθνική διαπαιδαγώγηση των… παρασυρμένων από την ύπουλη ερυθρά προπαγάνδα συμπατριωτών μας, αναγνώρισε στα κολαστήριο της Μακρονήσου τον νέο, σύγχρονο Παρθενώνα. Αναγνώριση που προς τιμή του, πολλά χρόνια αργότερα ανακάλεσε σε στιγμές ειλικρινούς αυτοκριτικής του.\nΠοιος επομένως ισχυρίζεται ότι δεν θα μας χρειαστούν οι δομές και οι εγκαταστάσεις στα ξερονήσια, στους λόγγους και τα βουνά; Οπωσδήποτε όχι ο Βορίδης, ο Γεωργιάδης, ο Πλεύρης, ο Μπογδάνος και όλος ο υπόλοιπος πολιτικός και δημοσιογραφικός εσμός, που σήμερα στα θολά νερά του Έβρου γράφουν ένα ανάλογο του 40 έπος, αποφασισμένοι να πέσουν μέχρι ενός αμυνόμενοι του πατρίου εδάφους.\nΣήμερα μαντρώνουμε πρόσφυγες και μετανάστες και αφού κάποια στιγμή ξεμπερδέψουμε με αυτούς, παραλαμβάνουμε τους άλλους τους… αντιπατριωτικά σκεπτόμενους και δρώντες, τον εγχώριο, κατά τον κ. Πέτσα κυβερνητικό εκπρόσωπο, δούρειο ίππο των Τούρκων, τους εθνομηδενιστές αριστερούς. Άλλωστε ένας ανάλογος… δούρειος ίππος του κόκκινου ολοκληρωτισμού υπήρξαν και εκείνοι μετά τον εμφύλιο που φιλοξενήθηκαν στους επίγειους παράδεισους της τότε εθνικοφροσύνης.


Ριχτάρι Καναπέ, Πολυθρόνας Triangle Throw Collection Palamaiki | Aithrio.com\nΡιχτάρι Καναπέ, Πολυθρόνας Triangle Throw Collection Palamaiki\nΚατασκευαστής: Palamaiki Κωδ.: 114-Pal-AU18\nΤιμή Έκπτωσης 19,14 €\nΑνανεώστε και διακοσμήστε το σαλόνι σας με πανέμορφα ριχτάρια από την συλλογή Throw Collection. Διαχρονικά σχέδια, και υφάσματα αφού πρόκειται για ασύγκριτη ποιότητα με αντοχή στο χρόνο και τα πλυσίματα. Ριχτάρι με άριστη ποιότητα 20% Βαμβάκι 80% Σενιλ Ακρυλικο, και μοτίβο Γεωμετρικό. Από την εταιρεία Palamaiki.\nΠοιότητα: 20% Βαμβάκι 80% Σενιλ Ακρυλικο\n20% Βαμβάκι 80% Σενιλ Ακρυλικο


Rally Dakar: Νίκησε για τρίτη φορά ο Carlos Sainz - automotonews\nTo Rally Dakar για το 2020 έφτασε επίσημα στο τέλος του, με τον El Matador να είναι ο μεγάλος νικητής στο πρώτο αγώνα στη Σαουδική Αραβία.\nΟ Ισπανός με το Mini της Bahrain JCW X-Raid Team μπήκε στη τελευταία ημέρα με ένα άνετο προβάδισμα έναντι των αντιπάλων του και με προσεκτική οδήγηση έφτασε στη 3η του νίκη στο θρυλικό αγώνα. Ο ανταγωνισμός ήταν τεράστιος για ακόμα μια χρονιά, με τον Nasser Al-Attiyah της Toyota Gazoo Racing ολοκλήρωσε στη 2η θέση, με τον Καταριανό να χάνει σημαντικό έδαφος στις τελευταίες ειδικές λόγω προβλήματος στο σύστημα πλοήγησης που τον είχε ρίξει μέχρι και 18 λεπτά πίσω. Ο νικητής του 2019 έκλεισε εν τέλει 4 λεπτά μακριά από τον Sainz και άφησε στη 3η θέση τον Stephan Peterhansel που συμπλήρωσε το βάθρο.\nΠίσω του τερμάτισαν άλλα δύο Toyota, με τον τοπικό ήρωα Yazeed Al Rajhi να παίρνει τη 4η θέση και τη πρώτη 5άδα έκλεισε ο Giniel de Villiers.\nO Fernando Alonso στο πρώτο του Dakar κατάφερε να τερματίσει στην 13η θέση και σίγουρα η εμπειρία του 3 φορές Παγκόσμιου Πρωταθλητή θα του μείνει αξέχαστη.\nΣτις μοτοσυκλέτες είδαμε για ακόμα μια φορά μια εντυπωσιακή μάχη, με την ιστορία να ξαναγράφεται από την αρχή. Τελικός νικητή ήταν ο Αμερικανός Ricky Brabec με τη Honda να παίρνει επιτέλους τη νίκη που έψαχνε, έπειτα από 18 χρόνια κυριαρχίας της KTM. Στη 2η θέση ακολούθησε ο Pablo Quintallina της Husqvarna, ενώ το βάθρο έκλεισε ο περσινός νικητής, Τoby Price της KTM.\nΣτη κατηγορία των φορτηγών, η Kamaz κυριάρχησε για ακόμα μια χρονιά, παίρνοντας ίσως τη πιο άνετη νίκη στο Dakar τα τελευταία χρόνια και μάλιστα με το 1-2. Ο Andrey Karginov πήρε τη νίκη για το 2020 και άφησε 42 ολόκληρα λεπτά πίσω του τον teammate του, Anton Shibalov στον θρίαμβο των Ρώσων. Στη 3η θέση του βάθρου έκλεισε ο οδηγός της MAZ, Siarhei Viazovich.\nΣτη κατηγορία των Quad, o τίτλος ήρθε για 3η φορά στη Χιλή, με τον Ignacio Casale να θριαμβεύει στις ειδικές της Σαουδικής Αραβίας, με τουν Γάλλο Simon Vitse να παίρνει τη 2η θέση και το βάθρο συμπλήρωσε ο Πολωνός Rafal Sonik.\nΤέλος, στη κατηγορία Side by Side νικητής ήταν ακόμα ένας οδηγός από τις Η.Π.Α. Ο Casey Currie ήταν ο μεγάλος νικητής, μπροστά από τους Sergei Kariakin από τη Ρωσία και τον Chaleco Lopez από τη Χιλή.\nΠροηγούμενο άρθροΥποψήφιοι για τα βραβεία Laureus οι Hamilton και Marquez\nΕπόμενο άρθροHamilton: «Φέτος θα είμαι σε άλλο επίπεδο»\nGP Πορτογαλίας FP1: Ο Βασιλιάς της Παρασκευής Bottas\nO Valtteri Bottas ήταν ο ταχύτερος οδηγός στη πρώτη περίοδο ελεύθερων δοκιμών για το GP Πορτογαλίας, σε μια εντυπωσιακή διαδικασία. Οι οδηγοί τέθηκαν αντιμέτωποι με...\nO Alex Marquez ήταν ο ταχύτερος αναβάτης στην πρώτη περίοδο ελεύθερων δοκιμών για το GP Τερουέλ, συνεχίζοντας στον ρυθμό που έμεινε την προηγούμενη εβδομάδα. Ο...\nΟ Lewis Hamilton εξέφρασε τη γνώμη του για το μείζον ζήτημα του «κορυφαίου οδηγού στην ιστορία της F1», έχοντας φτάσει τις 91 νίκες.


Μικρό μου αγαπημένο κάμπινγκ – Camping Y.R.E.\nΜικρό μου αγαπημένο κάμπινγκ\nΜικρό μου αγαπημένο κάμπινγκ…\nτου Τάκη Γιαννόπουλου που θα δημοσιευτεί στο Unfollow (τεύχος Αυγούστου).\nΤο κάμπινγκ της Νεολαίας ενάντια στο Ρατσισμό στην Ευρώπη(Υ.R.E) – Antinazi zone διανύει αισίως το 23ο έτος της ιστορίας του.\nΠίσω από αυτή την ενηλικίωση κρύβεται μια ιστορία με κάποια σημασία για όποιον θέλει να μελετήσει το θέμα πολιτικό κάμπινγκ στην Ελλάδα.\nΗ Y.R.E(Youth against Racism in Europe) ήταν μια μετωπική πανευρωπαϊκή πρωτοβουλία που είχε ξεκινήσει με μια μαζική αντιφασιστική διαδήλωση στις Βρυξέλλες το 1992 και είχε δημιουργήσει αντίστοιχα τμήματα σε 14 χώρες της Ευρώπης.\nΉταν μια προσπάθεια οργανωμένης και μαζικής απάντησης στο φαινόμενο του νεοφασισμού που είχε αρχίσει να δείχνει τα δόντια του σε όλη την Ευρώπη.\nΤο πρώτο κάμπινγκ της YRE στην Σέριφο το μακρινό καλοκαίρι του 1994 στην πραγματικότητα αποτέλεσε αφετηρία όχι μόνο για τα κάμπινγκ της YRE αλλά γενικότερα για την ιδέα του πολιτικού κάμπινγκ στην Ελλάδα.\nΟ στόχος ήταν να συνδυάσουμε το τερπνόν μετά του ωφελίμου.\nΔηλαδή να ξεκουραστούμε αλλά και να ανταλλάξουμε ιδέες για το πώς θα αλλάξουμε τον κόσμο. Για το πώς θα ανατρέψουμε ένα σύστημα που καταστρέφει ζωές και γεννά τον φασισμό και τον ρατσισμό.\nΜε συζητήσεις, εργαστήρια, κινηματικά και καλλιτεχνικά events προσπαθήσαμε να επαναφέρουμε τις σοσιαλιστικές ιδέες στο προσκήνιο με έμφαση την νεολαία σε μια εποχή – λίγο μετά το 89-90 – που είχαν φροντίσει η σοσιαλδημοκρατία και ο σταλινισμός να φθείρουν όσο κανένας άλλος την έννοια και το περιεχόμενο του σοσιαλισμού.\nΑπό τότε πέρασαν 22 καλοκαίρια. Το κάμπινγκ της YRE πέρασε από Αντίπαρο, Σαντορίνη(2 φορές), Χανιά, Πάρο(3 φορές), Σύρο, Ρέθυμνο, Σαμοθράκη, Σάμο, Αμοργό, Λευκάδα, Κέρκυρα, Κουτσουνάρι Ιεράπετρας, Νάξο, Κεφαλλονιά(2 φορές), Πλατανιά Πηλίου και Θάσο(2 φορές).\nΟι λίγες δεκάδες συμμετέχοντες του 94 έγιναν πολλές εκατοντάδες με μαζικότερο το περυσινό κάμπινγκ της Θάσου όπου συμμετείχαν 550 άτομα πέρα από τους ντόπιους φίλους και φίλες.\nΜια άλλη αλλαγή ήταν η προσθήκη του Antinazi zone στον τίτλο από το 2012. Βασικά για να τονιστεί ο αντιφασιστικός χαρακτήρας λόγω της ανόδου της Χρυσής Αυγής και έπειτα γιατί πλέον το ζήτημα δεν αφορούσε μόνο την νεολαία αλλά όλες τις ηλικίες.\nΟι διοργανώσεις χρόνο με το χρόνο γίνονταν πιο πλούσιες θεματικά και καλλιτεχνικά\nΑπόκτησαν παιδότοπο, περισσότερα εργαστήρια και live. Οι ηλικίες των συμμετεχόντων ξεκινούσαν από 2 ετών και έφταναν αισίως στα 72…\nΓια να φτάσουμε στο φετινό 23ο κάμπινγκ που θα γίνει για δεύτερη φορά στην Νάξο στο κάμπινγκ ΜΑΡΑΓΚΑΣ μπροστά στην πανέμορφη παραλία της Αγίας Άννας, από την Παρασκευή 29 Ιουλίου ως την Κυριακή 7 Αυγούστου.\nΜε 17 συζητήσεις, 3 εργαστήρια, οργανωμένο παιδότοπο, 8 προβολές ταινιών, 3 συναυλίες, 2 πάρτυ και εκδρομή για να δούμε και άλλες ομορφιές του νησιού.\nΚαι όλα αυτά με συλλογικά αυτοδιαχειριζόμενη κουζίνα-μπαρ που διασφαλίζουν ποιότητα στο φαγητό και πολύ φτηνές τιμές κάτι εντελώς απαραίτητο στην εποχή που ζούμε.\nΣτο κάμπινγκ μας όπως κάθε χρόνο θα έχουμε την χαρά και την τιμή να φιλοξενούμε μετανάστες πρώτης και δεύτερης γενιάς, ομιλητές-τριες από διαφορετικές συλλογικότητες από πολλά μέρη της Ελλάδας και φυσικά και της Νάξου καθώς και από 6 χώρες της Ευρώπης και τις ΗΠΑ.\nΘα μιλήσουμε για το προσφυγικό, την δίκη της Χρυσής Αυγής, τα περιβαλλοντικά κινήματα ανά την Ελλάδα, το ΛΟΑΤ κίνημα, την κατάσταση στην Ευρώπη μετά το Brexit, τα κινήματα στις ΗΠΑ, και σε μια ιδιαίτερη συζήτηση για την σχέση της μουσικής με τα κινήματα με την πολύτιμη συμβολή των Social Waste που το ίδιο βράδυ θα συμμετέχουν σε συναυλία μπροστά στην παραλία του κάμπινγκ.\nΚαι όπως λέμε συνήθως στα κάμπινγκ μας: θέλουμε σε 10 μέρες να ζήσουμε σε έναν κόσμο όπως αυτός που ονειρευόμαστε..


Ο ιερέας που έγινε viral για τη… μούντζα στους αντιεμβολιαστές – News.gr\nΈνας ιερέας από την Κοζάνη, ο παπά- Νικόλας Αλεξίου, έγινε viral για την απάντηση του σε συνωμοσιολόγους-αρνητές του εμβολίου.\n«Ο κόσμος πεθαίνει αβέρτα και όχι μόνο στην Ελλάδα, αλλά σε όλο το ντουνιά. Δεν έγινε μόνο για τους ορθοδόξους στην Ελλάδα που λένε αυτοί για να μας χώσουν το 666 μέσα στο δάχτυλο. Βρε είστε στα καλά σας; Χαζαμάρες των χαζαμάρων, ώ χαζαμάρες. Πήραν κόσμο στο λαιμό τους οι παπάδες οι απλοί και οι πνευματικοί. Είμαι πολύ εξοργισμένος» συνέχισε στο ξέσπασμά του ο παπα-Νικόλας και, περιγράφοντας τη στιγμή που ρωτά αντιεμβολιαστή σε… ποιο χέρι θα μας βάλουν τον σατανά με το εμβόλιο, ρίχνει μάλιστα και μία… μούντζα.\nΚυριακή, 28 Νοεμβρίου 2021, 15:08\nΟ μόνος παπάς που θα τον έκανα φίλο!